recursal/SuperWikiNEXT-32B huggingface dataset:
**亞洲台**（粵拼：aa3 zau1 toi4）
（**aTV Asia**）係香港亞洲電視一條以高清格式播放嘅數碼電視頻道，頻道號碼係12，要用升級版DMB-T/H接收器先至收到。

亞洲台係喺2009年4月1號朝早6點，因為亞洲電視重組佢嘅數碼地面電視頻道，而以**亞洲高清台**個名開始播，取代以往嘅亞洲電視高清頻道，後來至改叫亞洲台。

呢條頻道每日廿四個鐘播嘢，有時同本港台、國際台一齊播，特別喺夜間新聞。另外亞洲台星期三會播高清賽馬直擊。

政府宣佈亞視冇得續牌之後，賽馬直擊由2015年9月1號開始改由無綫電視J2台播，而頻道就喺2016年4月2號00:00停播。

| * 睇
* 傾
* 改
香港地面電視頻道 |
| --- |
| 港台電視 | [**31**] 港台電視31 1 · [**32**] 港台電視32 1 · [**33**] 港台電視33（CCTV-1） 1、# · [**34**] 港台電視34（CGTN Documentary） 1、# |
| 奇妙電視 | [**76**] 香港國際財經台 1、3、4 · [**77**] HOY TV 1、3、4 · [**78**] HOY 資訊台 1、3、4 |
| 無綫電視 | [**81**] 翡翠台 1 · [**82**] J2 1 · [**83**] 無綫新聞台 1 · [**84**] 明珠台 1 · [**85**] 財經 體育 資訊台 1 |
| 香港電視娛樂 | [**96**] ViuTVsix 1、2 · [**99**] ViuTV 1、2 |
| 註：# 轉播頻道；所有頻道都係高清頻道發射訊號方法：1 大氣數碼電視廣播；2 固定寬頻網絡；3 混合光纖同軸電纜；4 微波多點傳輸 |
**亞比安Nimbus**係英國亞比安出嘅一款輕量版中置引擎巴士及客車底盤。

亞比安Nimbus係喺1955年嘅蘇格蘭車展首次亮相，有啲設計同當時嘅亞比安Claymore貨車類似。最初期Nimbus嘅代號係**MR9N**，採用亞比安原廠嘅EN219引擎、四前速棍波同埋尾軸；1958年代號**NS3N**嘅Nimbus推出，改用亞比安EN250引擎、David Brown四前速棍波同埋柯士甸（英國汽車公司屬下）車軸；1960年Nimbus再被改良成**NS3AN**，採用亞比安五或六前速棍波，而源自英國汽車公司嘅車軸亦升咗級。

亞比安Nimbus除咗喺英國賣之外，亦有被出口到多個國，包括澳洲、丹麥同埋錫蘭等等，其中一架去咗澳洲嘅亞比安Nimbus被加長至27呎（其餘嘅都係長23呎）。

亞比安Nimbus喺1965年停產，喺十年內總共出咗三百幾架。

參考
--

### 亞比安產品目錄

* Albion Motors Brochure 2001, November 1955
* Albion Motors Brochure L688, September 1958
* Albion Motors Brochure L716, September 1960

### 書

* Kaye, Buses and Trolleybuses since 1945, London, 1968
* Adams & Milligan Albion of Scotstoun, Paisley, 1999
* Hillditich, A Further Look At Buses, Shepperton, 1981
* Jack, Leyland Bus Mark Two, Glossop, 1982

### 雜誌

* Smith (ed) Buses Illustrated 26, Shepperton, December 1955
* Booth (ed) Classic Bus 30, Edinburgh, July 1997

|  |  |
| --- | --- |
|  | 維基同享有多媒體嘅嘢：**Albion Nimbus** |
**澳門31T巴士**，舊時叫**外港碼頭免費接駁專線**同**31號**，係一條由澳巴做緊，由澳門綜藝館臨時站來回外港客運碼頭嘅循環巴士線。

背景
--

### 外港碼頭免費接駁專線

2005年11月17號，澳門舉行格蘭披治大賽車期間，外港客運碼頭附近實施臨時交通措施，原本行經外港碼頭嘅巴士線全部改道唔再停「外港碼頭」站，兩間專營巴士公司新福利同澳巴為咗紓緩外港碼一帶的交通壓力所以開咗一條聯營嘅**綜藝館至外港碼頭接駁專線**，試車日到正式比賽嘅第一日服務時間係朝早六點半到凌晨十二點四十分，正式比賽嘅第二日服務時間係朝早六點半到賽事結束（晚黑七點），五分鐘一班。

2006年11月16號，澳門舉行格蘭披治大賽車期間，每年都繼續開辦呢條巴士線，班次就調整做四到六分鐘一班。

2010年11月18號，調整呢條巴士線試車日到正式比賽嘅第一日服務時間係朝早六點半到凌晨十二點半，正式比賽嘅第二日服務時間係朝早六點半到賽事結束（晚黑七點）。

### 31號

2011年8月1號，新巴士營運模式正式實行，呢條線判咗畀維澳蓮運嚟做，同埋編咗個**31號**冧巴畀呢條線，班次就調整做四到五分鐘一班。

2013年10月1號晚黑十一點，維澳蓮運發出公開聲明，宣佈已經正式申請破產。

2013年10月2號，交通事務局局長汪雲宣佈，接管維澳蓮運維持營運，為期六個月。

2013年12月4號，維澳蓮運被法院宣佈破產，進入清盤程序。

2014年7月1號，呢條線由新時代接手嚟做，班次就調整做五分鐘一班。

2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費（普通澳門通重有補助不過補少啲）、學生寒暑假期間取消優惠、老人同殘疾人士卡朝早同晏晝繁忙時間取消優惠（唔想老人同殘疾人士同返工啲人逼車）嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線同澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價（同樣理由已經響早排交通事務局服務費、鎖轆費、分階段調整咪錶收費用過），同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。

### 31T

2018年4月21號，澳門巴士票價調整，全程收費係六蚊葡幣，唔再分區收費，只分X尾係快線，用澳門通畀錢要畀多一蚊葡幣，由於呢條線唔係快線同埋係特別活動先開辦，而且免費，所以將呢條線由**31號**改冧巴做**31T**。

用車
--

走線
--

### 車費

免費。

### 服務

| **服務時間** | 澳門格蘭披治大賽車期間 |
| --- | --- |
| 綜藝館臨時站 | 試車日到正式比賽嘅第一日：朝早六點半到凌晨十二點半正式比賽嘅第二日：朝早六點半到晚黑七點 |
| **班次** | 五分鐘 |
|

### 停站

| 去綜藝館臨時站方向 |
| --- |
| 1. 綜藝館臨時站
2. 外港碼頭
3. 綜藝館臨時站
 |

攷
-

1. ↑  （繁體中文）拍卡3元 現金6元 巴士收費週六起加價，論盡傳媒，響2018年4月16號搵到。
2. ↑  （繁體中文）有意見指巴士加價漠視民意，澳廣視，響2018年4月21號搵到。

睇埋
--

* 澳門巴士線一覽
* 澳門巴士轉乘服務
* 澳門巴士車費優惠計劃

拎
-

* （繁體中文）澳門公共汽車股份有限公司


| * 睇
* 傾
* 改
澳門巴士線 |
| --- |
| 普通線 | 

|  |  |
| --- | --- |
| 澳門半島線 | 
* 1
* 1A
* 2
* 2A
* 3
* 3A
* 4 1
* 5
* 6A
* 6B
* 7
* 8
* 8A
* 9
* 9A
* 10
* 10A
* 10B
* 12
* 16
* 16S 4
* 17 1
* 17S4
* 18
* 18A
* 18B
* 19
* 23
* 27
* 28B
* 28C
* 29
* 32

 |
| 澳門-氹仔線 | 
* 11
* 22
* 25B
* 28A
* 30
* 33
* 34
* 39
* 50B
* AP1
* MT1
* MT2
* MT3
* MT4
* MT5

 |
| 澳門-路環線 | 
* 21A
* 25
* 26
* 26A
* 50
* 51
* 51A
* 52
* 55
* 59

 |
| 離島線 | 
* 15
* 35
* 36
* 37

 |
| 澳大線 | 
* 71
* 71S4
* 72
* 73
* 73S4

 |
| 山頂醫院線 | 
* H1
* H2
* H3

 |
| 通宵線 | 

|  |  |
| --- | --- |
| 澳門半島線 | 
* N1A
* N1B
* N4

 |
| 澳門-氹仔或路環線 | 
* N2
* N3
* N5

 |
| 澳大線 | 
* N6

 |

 |

 |
| 快速線 | 

|  |  |
| --- | --- |
| 澳門半島線 | 
* 3X
* 3AX 2
* 5X 2
* 5AX 2
* 10X 2
* 101X

 |
| 澳門-氹仔或路環線 | 
* 25AX 2
* 30X2
* 51X2
* 102X
* AP1X2

 |
| 離島線 | 
* 701X

 |

 |
| 時節線 | 
* 3BX
* 5T
* 12X→12T FREE
* 15X→15T
* 31→31T FREE
* 32X→32T
* 孝思接駁專線→39→孝思接駁專線→37T FREE

 |
| 取消咗嘅巴士線（2011年8月1號起） | 
* 6
* 7（祐漢—媽閣）
* 7A
* 21
* 26AT
* 28CX
* 71X
* 73X
* 78TX
* 86T
* 88T
* 88X
* 101X特班
* 128
* E01FREE
* E02FREE
* E03FREE
* N1
* 蓮花口岸專線

 |
| 1 有幫視障人士搭車嘅發聲系統 2A 禮拜同公眾假期停駛 2B 禮拜日同公眾假期停駛 2C 禮拜日同強制性假日停駛 2D 星期一至五停駛 2E 強制性假日停駛 FREE 免費  S 特班車 |
搵緊第二樣意思嘅話，請睇〈**銀河 (搞清楚)**〉。

**銀河系**ngan4 ho4 hai6（又叫**銀河**；**The Milky Way**）係包含太陽系嘅一個星系，圍住天球嘅一圈嘅成帶星，由地球睇好似銀色嘅河咁。

銀河系係一個螺旋星系，太陽系喺一支旋臂上便，而喺臂上便，太陽系同其他星聚埋叫本系星羣。

地球望過去，銀河系個核喺人馬座方向。

概論
--

睇埋：恆星
宇宙入面有極大量嘅物質－包括恆星、星際塵埃同暗物質呀噉－喺太空當中飄浮，好多時會有一大柞噉嘅物質因為重力聚埋一齊，形成一個星系；一個星系當中嘅恆星數量由幾億（108）粒至幾百億（1014）粒不等，彼此之間因為重力嘅作用而圍住星系嘅中心公轉；銀河係太陽系所屬嗰個星系，結構上呈牒形，太陽帶住地球等嘅行星圍住銀河中心公轉，所以由地球嘅角度嚟睇，銀河望落就好似一條長帶（或者河）噉形。銀河有相當嘅光度，不過一般嘅廿一世紀城市都會因為光污染睇唔到銀河。

銀河嘅獨特外形自古以嚟就引起人類嘅幻想。例如中國就有牛郎織女嘅故事，相傳身為人類嘅牛郎同身為仙女嘅織女相遇並且墮入愛河，但因為人仙相戀犯天規而俾天界阻止，王母娘娘變條銀河出嚟分隔佢哋，限佢哋淨係喺每年嘅農曆七月初七先可以喺條鵲橋上面相會－呢個傳說就係傳統節日七姐誕嘅起源。

用紅外綫攝影機睇銀河核心

神話傳說
----

19 世紀日本畫家月岡芳年畫嘅牛郎織女
#### 牛郎織女

內文：牛郎織女
牛郎織女係中國古代一個講銀河起源嘅民間故事。

個故仔係噉嘅：傳說喺好耐好耐之前，有個叫做牛郎嘅孤兒，佢跟佢阿哥阿嫂生活；牛郎阿嫂好刻薄佢，佢有日將九隻牛交俾牛郎，要佢帶十隻牛返屋企，如果唔係就𢴒佢走。但牛郎好彩得到高人指點，喺山上發現咗隻有病嘅老牛，打後牛郎發現老牛原來係被打落凡間嘅金牛星，於是就將佢帶返屋企。後嚟牛郎得到老牛指點，搵到下凡仙女沖涼同玩嘅地方，佢同咁啱下凡玩嘅織女邂逅，兩人墮入愛河，後嚟仲生埋對龍鳳胎。但因為人仙相戀犯天規，織女俾神仙扚返去天界。深愛老婆嘅牛郎靠老牛嘅力量上天界搵織女，王母娘娘用佢頭上嘅銀簪變條銀河出嚟擋佢嘅去路，但天上嘅喜鵲俾牛郎嘅愛情感動咗，化作鵲橋，等牛郎可以跨過銀河同織女團聚。而王母娘娘亦都俾佢哋打動咗，下令每年七月初七，牛郎織女可以喺鵲橋相會，成為咗牽牛星同織女星。呢個傳說就係七姐誕嘅由來；而傳統上，東亞各地嘅婦女喺農曆七月初七嗰陣，都會向七姐（織女）獻祭，求自己可以有佢嗰對擅長編織嘅巧手同良緣。

圖庫
--

* 2005 年一晚喺加州死亡谷影到嘅全景；相入面睇到條銀河劃過夜空。2005 年一晚  
喺加州死亡谷影到嘅全景；相入面睇到條銀河劃過夜空。

睇埋
--

* 夜空

攷
-

1. ↑  Gerhard, O. (2002). "Mass distribution in our Galaxy". *Space Science Reviews*. 100 (1/4): 129–138.
2. ↑  Gillessen, S.; et al. (2009). "Monitoring stellar orbits around the massive black hole in the Galactic Center". *Astrophysical Journal*. 692 (2): 1075–1109.
3. ↑  Crumey, Andrew (2014). "Human contrast threshold and astronomical visibility". *Monthly Notices of the Royal Astronomical Society*. 442 (3): 2600–19.
4. ↑  袁珂編著《中國神話傳說辭典》，華世出版社印行。
5. ↑  Mao, Xian. *Cowherd and Weaver and other most popular love legends in China*. eBook: Kindle Direct Publishing. 2013.
**比利·何利第**（英文：**Billie Holiday**，1915年4月7號—1959年7月17號），外號 **Lady Day**（**婦女節**，亦有人譯做**淑女黛小姐**），係美國一個爵士樂歌手，喺爵士樂界一個好有盛名嘅爵士樂歌后。佢有個標誌就係佢成日帶朵花喺頭髮度。

生平
--

比利·何利第1915年4月7號喺美國馬利蘭州巴爾的摩出世，佢老竇 Clarence Holiday 係一個結他手，喺十幾歲嗰陣唔小心搞大咗人個肚而生咗比利·何利第，比利·何利第一直由佢亞媽湊大，同佢老竇關係唔係咁好。

比利·何利第11歲嗰年曾經畀人強姦，15歲嗰年開始賣淫，直到18歲開始喺一間酒店仔駐唱，結束咗佢賣淫生涯。就係喺駐唱期間識咗佢音樂上嘅好拍檔 Benny Goodman，喺Benny穿針引線之下，喺唱片公司錄咗幾隻歌，就咁開始咗佢音樂事業。

1939年佢翻唱《Strange Fruit》（奇異果實），係一首關於反對種族歧視嘅歌，係講美國南部私刑嘅情況，結果引嚟好多白人知識份子同自由主義者支持，個個做晒佢歌迷。

不過喺佢嗰個年代，黑人喺美國都係受種族歧視，比利·何利第係一個黑人女性，雖然佢嘅才藝受到認同，但好多地方都因為佢係黑人而唔畀佢表演，遇到呢啲情況，就搵到個叫Helen Forrest嘅白人女藝人，用同比利·何利第一式一樣嘅風格代替佢表演，重好受歡迎。

喺嗰個年代，爵士樂壇亦好興吸毒，比利·何利第嘅感情生活亦過得唔太好，佢成日都畀男友毆打，於是佢開始吸毒同飲酒，最後喺佢44歲嗰年因為心臟問題而過身。

拎
-

|  |  |
| --- | --- |
|  | 維基語錄收錄咗同呢篇文相關嘅摘錄：
**比利·何利第** |

* JAZZ DIVA 爵士女伶‧絕世名盤 - 比莉哈樂黛 Billie Holiday
廣州培英嘅各個校區白鶴洞校區北門白鶴洞校區南門
 **廣州市培英中學**（粵拼：gwong2 zau1 si5 pui4 jing1 zung1 hok6）
，簡稱**廣培**，文革期間嗌過**廣州市第8中學**，係中國廣東廣州嘅一間全日制中學，1879年開辦，有兩個校區，位置喺荔灣區芳村白鶴洞，其中北門喺培眞路60號，南門喺鶴洞路124號之一。

培英中學係第一批廣東省一級學校、第一批廣東省國家級示範性高中。[未記出處或冇根據]

史
-

### 初期籌備

19世紀中葉，外國傳教士得到清政府批准喺中國傳教而開咗好多間國教會學校，方便以教育傳道。美國基督教長老會那夏禮（Henry Varnum Noyes）到廣州熟悉情況後搞傳教活動。最後決定喺1879年開辦間蒙學同英文、數理課嘅學校。

### 學校正式成立

1879年5月7號，學校正式開辦。初期位置喺廣州城西沙基（今日嘅六二三路）同德大街嘅安和堂入面開辦。1888年重買咗芳村花地聽松園一帶而搬咗入嚟辦學，重改名做**培英書院**。

### 搬到花地一帶

1917～1919年間，培英書院嘅校舍。
1890年加開咗中學部。1893年同廣州基督教書院合辦而改名做**格致書院**，但5年後因基督教書院話要開辦大學而搬到四牌樓一帶辦學，個名亦被打回頭。

### 逐漸昌盛

1919年因美國基督教長老會同西差會聯合辦學，校名亦改名做**協和中學**。1926年秋，西差會將學校畀咗中華基督教廣東協會，重將校名改返之前嘅培英中學而逐漸成為華人自辦嘅學校。

1927年俾廣東省教育廳批准立案後，重喺西關一帶開咗分校；1930年重喺台山開咗分校；1934年喺江門北街開辦小學部兼喺白鶴洞山頂一帶整咗新校址。1935年，原先喺花地一帶搞嘅高中部搬到白鶴洞一帶繼續辦學。1937年春重喺香港港島般咸道搞咗分校；同年秋，北街分校開辦初中部時改名做**培新中學**。

### 抗日戰爭時期

1937年9月廣州淪陷，校本部受其影響而搬到香港一帶繼續辦學。1938年連西關分校都唔例外噉搬到澳門一帶繼續辦學。1941年日軍侵略香港時，校本部連同香港分校一齊搬到澳門繼續辦學。雖然1943年借咗曲江（今日嘅韶關曲江區）嘅青年會繼續辦學，但無耐又俾日軍炸冧，好彩校友司徒新使咗好多錢，喺曲江東邊買咗原先嘅南方被服廠做校址。但嗰時學校凈招收女仔讀書而變成男女同校嘅學校。1944年6月受日軍嘅殘餘力量入侵而搬到連縣（今日嘅清遠連州）雙喜山繼續辦學直到1945年8月日軍投降為止。同年11月，學校正式搬返去廣州白鶴洞一帶復辦。

### 學校被充公

中華人民共和國成立後，由於嗰時唔畀有私人機構嘅關係，培英原有嘅分校全部變嗮樣。其中西關分校變成29中；台山分校變成台山縣第二初級中學；北街分校先後改名做江門培新中學，江門市第3中學；香港分校亦改名做香港私立培英中學；而原先白鶴洞嘅校本部喺1953年10月改名做**廣州市第八中學**。

### 乾坤大挪移

白鶴洞校區牌坊
1956年因教育佈局調整而改成全高中學校，重專門接收華僑同港澳同胞啲學生。而初中生摱到廿二中繼續上課，甚至連廿二中啲高中生摱到白鶴洞嘅培英校本部上課直到1963年為止。1963年，原先八中恢復返收初中生；1970年重喺花都炭步公社（今日嘅炭步鎮）大渦村一帶開辦農村分校。改革開放後，原先花都分校停辦重撤出花都，搬到郊區太和一帶繼續辦學。而校本部喺1980年變成廣州市足球同田徑傳統項目學校。

### 學校復名同分區管理

喺培英嘅海內外校友嘅呼籲同要求之下，[未記出處或冇根據]政府喺1984年批准學校改名做「廣州市培英中學」。1985年將郊區一分為四之後，原先芳村分校劃分到芳村區教育局（2005年撤銷）睇實，而郊區分校變成白雲區教育局睇實。

### 飛速發展

* 1994年：學校俾廣東省教育廳批准，變成廣東第一批省一級學校。
* 2002年：收購原先嘅77中，變成培英中學嘅太和校區。初中變成民辦學校重搬到白雲區同和雲景花園一帶。
* 2005年：芳村區同荔灣區合併，學校歸荔灣區教育局管。
* 2015年1月23號，學校成功註冊培英鷹徽嘅圖文商標。

### 太和校區

睇埋：廣州市第二外國語學校
培英曾經喺2003年收購過嗰時嘅77中做培英嘅太和校區，期間同時用過「77中」同「培英中學」個名，直到2005年取消「77中」為止。2013年5月21號，太和校區正式脫離培英而成為間獨立學校，唔再隸屬培英。

校歌
--

|  |  |
| --- | --- |
|  | 維基文庫有原文：
**zh:培英中學校歌** |

今日培英中學嘅校歌係創校嗰時出嘅廣州話版。雖然喺1952年學校被充公時取消咗，1984年提出恢復返「培英」校名時變成普通話版，但2009年5月9號嘅培英創校130周年時，廣州兩校恢復返廣州話版嘅校歌。

校服
--

|  |
| --- |
| 廣培中學嘅校服 |
|  |  |  |  |

|  |  |  |
| --- | --- | --- |
|  |  |  |

短袖
* 衫：　，有領有紐扣，領同袖口帶　邊，左右對稱。
* 褲：
（白款）純　，左邊褲腳有　嘅飛鷹撈稿。
（純綠款）純　，右邊近褲袋位有　Century Schoolbook字體嘅「Py」字樣。
（綠帶白線款）　，兩邊帶中等厚度嘅　線。
（綠帶白三角款）　，兩邊帶　嘅直角三角形。
（綠帶白梯形款）　，兩邊帶　梯形，入面有　嘅PUI YING字樣。

長袖
* 衫：　　相間，領　，袖口帶　　相間嘅線，正面同背面都有　嘅折線。背面上半部分帶有好大隻培英中學嘅撈稿。
* 褲：
（純綠款）純　，右邊近褲袋位有　Century Schoolbook字體嘅「Py」字樣。
（綠帶白線款）　，兩邊帶中等厚度嘅　線。
（綠帶白三角款）　，兩邊帶　三角形，入面有　嘅PUI YING字樣。

註
-

1. ↑  個地方係愛國詩人張維屏晚年嘅遊玩休息嘅場所，後嚟演變成廣州建設機器廠，機器廠喺2005年搬走之後演變成而家嘅力馳健身會。
2. ↑  嶺南大學前身，即係而家惠福西路同解放中路交界一帶，1994年因政府要整闊條解放路，冇考慮到民眾意見而拆咗。
3. ↑  呢度講嘅係1919～1926年嘅協和中學，同而家嘅廣州市協和中學無關。
4. 1 2  呢度寫嘅分校係而家嘅西關培英中學。間分校喺1952年被充公，1956年改名做廿九中，1998年改名做而家嘅西關培英中學。
5. ↑  呢間分校喺1956年加開高中部時改名做台山縣第二中學，直到1985年1月20號先至改名做今日嘅台山培英中學。
6. ↑  呢間分校喺1986年7月1號改名做而家嘅江門市培英中學。
7. ↑  呢間分校喺1978年開辦以英文做授課語言時改名做沙田培英中學。
8. ↑  廿二中係今日嘅廣州市真光中學高中部，源自1984年10月14號嘅真光校友呼籲復名一事。

出面網頁
----

|  |  |
| --- | --- |
|  | 維基同享有多媒體嘅嘢：**廣州市培英中學** |

* 廣州市培英中學嘅官方網站
* 微信公眾號：gzpy18792014
* 白绿培英信望爱 广州数字图书馆

座標: 23°04′48″N 113°14′13″E﻿ / ﻿23.08°N 113.237°E﻿ / 23.08; 113.237
**青沙管制區**（英文：**Tsing Sha Control Area**）係香港交通管制區。青沙，取自青衣同沙田。香港交通管制區之中，佢係第二個，部份唔使畀錢出入。首個係青馬管制區。管制區按香港法例第594章《青沙管制區條例》（英文：**Tsing Sha Control Area Ordinance**）設立，管理範圍覆蓋南灣隧道、昂船洲大橋、荔枝角高架道路、尖山隧道、沙田嶺隧道等來往青衣至沙田嘅重要道路，主要目的係全面監察同控制管制區入面嘅交通。

管制區範圍
-----

管制區範圍包括8號幹線，大致係由青沙公路起點去到大埔公路美林邨嗰一段，包括：

* 青衣西北交匯處至南灣隧道嘅連接道路（青沙公路）
* 南灣隧道
* 昂船洲大橋
* 青沙公路
	+ 包括：
	+ 荔枝角高架道路
	+ 尖山隧道
	+ 沙田嶺隧道
	+ 大圍隧道

青沙管制區有一個收費廣場收尖山隧道同沙田嶺隧道嘅隧道費，喺尖山隧道同沙田嶺隧道之間。

2008年1月22號，運輸及房屋局宣布，建議青沙管制區劃一收HK$8；根據新收費建議，估計要80年先可以達到目標回報率，回本期大概56年。

設立青沙管制區係為咗確保8號幹線青衣至沙田段嘅一段路暢順同安全，由交通基建管理有限公司負責管理、營運同維修。

管制區裝咗全面同高度自動化嘅交通管制同埋監察系統，用嚟管制交通流量、協助處理事故，同埋畀資訊駕駛者。管理公司亦可以根據《青沙管制區條例》喺青沙管制區執行相關道路法例，例如有權拖走故障車輛去指定地方，亦會代政府收尖山隧道同沙田嶺隧道嘅隧道費、管理、巡邏、檢查同維修公路等等。

睇埋
--

* 青馬管制區—青馬大橋一帶嘅交通管制區

參考
--

* 《青沙管制區條例》
* 香港法例第594章《青沙管制區條例》
**訴諸傳統**（粵拼：sou3 zyu1 cyun4 tung2；英國話：**appeal to tradition**；拉丁話：**Argumentum ad antiquitatem**）係一種唔啦更謬論，指講緊謬論嘅人詏話佢個主張因為受到傳統支持所以係啱嘅－「呢個主張因為我哋不嬲信開，所以係啱嘅」。例如係以下呢段對話噉：

A 君：我認為新教嘅信念係真確嘅，因為教會信呢個諗法信咗好耐喇。
B 君：噉又點呢？歷史說明咗，有好多舊嘅諗法都係錯嘅。例如中世紀嗰陣嘅羅馬天主教會主張話地球係宇宙嘅中心，仲為咗要維持佢哋嘅聲望而迫害伽利略，但係後嚟嘅科學研究清楚噉證明咗教會係錯嘅。所以「教會信呢個諗法信咗好耐」都唔等如呢個信念係真確嘅。
A 君喺度用緊訴諸傳統嚟詏嘢，因為佢成個過程入面淨係用咗「我信嗰套嘢係傳統」嚟到撐佢個諗法。

假設
--

如果細心噉諗吓，就會知道「呢個主張因為我哋不嬲信開，所以係啱嘅」呢條思路做咗兩個好有問題嘅假設：

* 前人諗出呢個主張嗰陣，個主張係真確嘅；呢個假設好有問題，因為事實證明咗，世界上有好多傳統嘅迷信（例如係粵文化當中打小人噉）一開始就係建基於一啲好有問題嘅諗法嘅。
* 前人信呢個主張嘅理由，喺而家都仲行得通；呢個假設都有問題，因為隨住年日過去，有好多過往望落合理嘅諗法都有可能會發現咗新知識而變得明顯唔合理－呢種事喺科學同哲學嘅歷史上係噉發生緊。

合理使用
----

要留意嘅係，訴諸傳統謬論嘅問題在於齋靠「嗰個主張古老」嚟到撐一個主張，但係如果用呢個主張嘅人唔衹係用呢個理由嚟撐佢個主張，仲有加埋第啲（同「信咗好耐」相關嘅）理據嘅話，噉佢個論證有可能係合理嘅，例如係以下呢段對話噉：

A 君：我主張要改過電腦鍵盤嘅設計，唔再用 QWERT 呢種排列。
B 君：我認為我哋應該繼續用 QWERT 嘅鍵盤，因為佢用咗好耐，要改嘅話會涉及好多人力物力，根本唔合乎經濟效益。
A 君：哦，你喺度訴諸傳統！
B 君：冇呀，我除咗「用咗好耐」之外，仲有用「人力物力」呢個理據嚟到撐我個諗法喎。

睇埋
--

* 傳統
* 保守主義
* 謬論
	+ 唔啦更謬論
	+ 訴諸新穎（Appeal to novelty），可以話係訴諸傳統嘅相反，指啲人有陣時純粹因為一個主張係新興嘅所以就覺得係啱。

攷
-

1. ↑  Logical Fallacies and the Art of Debate.
2. ↑  Appeal to Tradition - Logically Fallacious.
3. ↑  "Fallacy: Appeal to Tradition". 原著喺2018年8月11號歸檔. 喺2018年8月5號搵到.
4. ↑  Appeal to Tradition - TV Tropes.
5. ↑  Harpine, W. D. (1993). The appeal to tradition: cultural evolution and logical soundness. *Informal Logic*, 15(3).

| * 睇
* 傾
* 改
唔啦更謬論 |
| --- |
| 訴諸反覆 • 訴諸無知 • 訴諸頑固 • 訴諸斷言 • 默證 • 掩耳盜鈴謬論 • 道德主義謬論 • 自然主義謬論 • 紅鯡魚 • 片面辯護 • 草人謬論 • 我有權發表意見 • 訴諸中庸 • 主流思想謬論 |
| 訴諸情感 | 恐懼 • 諂媚 • 新穎 • 傳統 • 憐憫 • 嘲弄 • 反智 • 仇恨 |
| 起源謬論 | 人身攻擊（你咪又係噉，罪惡關聯，訴諸點解信）• 訴諸權威 • 訴諸動機 • 扣帽 |
| 訴諸後果 | 恐嚇論據 • 一廂情願 |
《**翻生奇兵**》（英文：**A Dream Team**）係2011年由香港影音使團製作嘅福音電影。

劇情簡介
----

篤信風水命理嘅許文強（森美 飾），大概30歲，自出娘胎就俾述數師批命為剋星，更因為犯下咗「殘酷一釘」嘅咒詛，喺到咗30歲就走到生命嘅大限。當大限將至走頭無路嘅時候，誤打誤撞入去到一間博覽館工作，可惜博覽館亦因為遊客越嚟越少，面臨倒閉嘅危機，又係死路一條，文強絕望失意嘅時候，竟然遇上一位神秘人（上帝），同時博覽館內嘅歷史人物亦神蹟噉翻生，文強就諗到一個計謀，將佢哋組成一隊奇兵令博覽館聲名大躁，重拾光芒。正以為命運可以從此改寫之際，宿命嘅威脅又再次臨到文強同一班奇兵當中，究竟死亡嘅大限同埋「殘酷一釘」嘅詛咒，可唔可以被解開，喺展館裏面，文強同一眾歷史人物，會經歷一場點樣嘅冒險旅程？佢哋又搵唔搵到真正命運嘅主人？

演員表
---

* 森美 飾 許文強
* 盧大偉 飾 上帝
* 陳敏之 飾 少女慈禧
* 夏韶聲 飾 黑魔
* 劉以達 飾 達達
* 尹子維 飾 Dr Jones
* 鄭子誠 飾 歐溫上校
* 衛詩 飾 伊甸娃娃
* 駱應鈞 飾 許文強爸爸
* 彭敬慈 飾 巴治奧
* 鄭子誠 飾 歐溫上校
* 林保全 聲演 活水

出面網頁
----

* 翻生奇兵 - 影音使團
* 《翻生奇兵》喺香港影庫嘅資料
搵緊第二樣意思嘅話，請睇〈**香港仔 (搞清楚)**〉。
香港仔港口
**香港仔**（英文：**Aberdeen**，《香港雜記》繙**鴨巴顛**），係香港一笪地方，喺香港島南岸，係香港個名嘅發源地，以漁港聞名於世，係遊客熱門地點。

香港仔對出，同鴨脷洲之間嘅香港仔個港（香港仔灣，石排灣，Aberdeen Bay），就劃咗做香港仔避風塘。而港東南出海口，叫香港仔海峽（Aberdeen Channel）。

香港仔以住宅區為主，中間夾住工廠大廈。而香港仔海面有好多漁船，海鮮聞名中外。

家下香港仔中心地帶係田灣以東、石排灣邨以南、黃竹坑以西嘅地方，有時又會叫做**香港仔市中心**。

行政上，香港仔歸南區管。

名
-

香港仔嘅範圍，唔同時代有所差別。但都離唔開鴨脷洲北水道一帶，到壽臣山嘅範圍。而名嘅起源眾說紛紜。

香港仔原本叫香港，大明時《粵大記》就有香港呢個名，不過就喺香港島南面，鐵坑對出，一個島仔上面。即係當時香港指今日鴨脷洲北面。所以就有一說，香港係鴨脷洲北岸，對面岸細啲係香港仔。而石排灣只指船塢嘅位置。

大明時香港屬東莞縣。羅香林考證，香係指香木，又叫莞香，學名*Aquilaria sinensis*。以前香港全境，唔少地方都有種香，而香係經當時"香港"運出其他埠，所以先叫呢處做香港。大清遷海令後，香業先至歿落。

1845年哥連臣同香港測量地圖，香港個英文名Hong Kong，出現喺黃竹坑谷，今日壽臣山。香港當時係一條村，村民姓周。村民同去省城（今日廣州）做生意嘅英國人，做補給生意。香港名人周壽臣嘅阿爺就其中之一。今日香港個名就係出自呢條村。英國人亦後尾叫條村做**Little Hong Kong**，即香港仔之意。

而香港仔市區對出，原稱石排灣（而家多數都係指香港仔半山嘅石排灣邨）。後來英國人同呢度改咗個英文名**鴨巴甸**（Aberdeen，香港仔嘅英文名），以紀念當時英國外交大臣鴨巴甸勳爵。而喺香港日治時期，香港仔曾經俾人改名做**元香港**，代表「香港嘅起源」。

史
-

1816年7月10號到7月13號，譚夏士（William Pitt Amherst）代表英國去北京，途中經香港島一帶。佢哋喺香港（今日香港仔）一帶停船補給。第三欽差大臣士丹頓（George Thomas Staunton），兼中國通，就喺處上岸兼散步。佢沿住黃竹坑行上香港村（又名香港圍，今日黃竹坑谷盡處，壽臣山北）。之後英人叫黃竹坑條涌做Staunton Creek，而上游黃竹坑谷，香港村嘅田獵地，做Staunton Valley。

香港開埠之前，水上有漁民住。陸上有村民住。1841年人口統計，有村民二百。開埠後香港都重係海盜橫行，1846年3月，香港仔石排灣有八十幾個賊，明火（鎗炮）打家劫舍。督憲驚賊橫行，畀村民帶軍火自衞，不過冇事唔可以帶出村外。

1856年人口有二百五十九。開埠之後，除咗漁農業，香港仔一帶亦開始發展工業。1857年建成嘅夏圃船塢，係香港首個大船塢，後來喺1860年代，俾黃埔船塢收購發展成為香港仔旱塢，其後又成為香港四大船塢之一。20世紀初，香港仔東部設立咗大成紙廠，但到咗1920年代因香港仔水塘擴建，導致唔能夠再用嗰個水源，業務需要結束，原址後來發展成為香港仔兒童工藝院（而家嘅香港仔工業學校）。

隨住時代嘅發展，香港仔好多漁民自1960年代起已經搬咗上岸住。而香港仔旱廠原址已經喺1970年代填海，成為今日南區嘅一個大型私人屋苑香港仔中心。

旅遊
--

* 香港仔避風塘
* 珍寶海鮮舫
* 香港仔郊野公園
* 香港仔海濱公園
* 起草緊嘅香港仔漁人碼頭（但係有可能搬去香港海洋公園旁邊嘅大樹灣）

公共交通
----

香港仔有巴士去香港島各地，亦有車過海去九龍旺角以至蘇屋同九龍灣，遠嘅亦有機場同沙田。另外，亦有渡輪去南丫島等離島。香港政府計劃起港鐵經香港仔到香港鬧市。

* 港鐵
	+ 南港島綫西段：香港仔站（計劃緊）
* 巴士
	+ 新巴：38、42、78、91、91A、93、93A、94A、95、595
	+ 城巴：7、37A、37B、40P、41A、48、70、70A、70P、71、71P、72、73、76、77、90B、93C、95C、98
	+ 過海隧道巴士：107、170、970X、971、973
	+ 機場豪華巴士：A10
* 小巴
	+ 綠色專線小巴（AMS進智公交）：
		- 4A灣仔、4B灣仔、4C銅鑼灣、4M黃竹坑站、4S石排灣、5跑馬地·銅鑼灣、35M灣仔、39C利東、51、51A、51S、52赤柱、58西環、59、59A深灣、59S、63瑪麗醫院、63A華富、69、69A、69X
	+ 紅色公共小巴
		- 香港仔往來石排灣、華富、田灣、中環、西環、旺角、觀塘

以上只係包括全日服務嘅巴士同埋小巴路線。
* 渡輪
* 全記渡 香港仔魚市場——北角村——索罟灣/模達島/蒲台誕嗰時去蒲台島
	+ 香港仔小輪 香港仔海濱公園近漁市場/香港仔海濱公園近行人隧道←→鴨脷洲大街，服務時間由06:00a.m.至到00:00a.m.。
	+ 翠華船務 香港仔海濱公園←→北角村←→榕樹灣
	+ 街渡
	+ 翠華船務 香港仔海濱公園←→赤柱←→蒲台島—禮拜二、四、六、日
	+ 翠盈船務 香港仔海濱公園←→長洲

睇埋
--

* 石排灣
* 田灣
* 香港仔艇家

註
-

|  |  |
| --- | --- |
|  | 維基同享有多媒體嘅嘢：**香港仔** |

1. ↑  "Notes and Queries" (PDF).
2. 1 2  陳鏸勳 (1894). 《香港雜記》.
3. ↑  James Hayes (1967-04-01). *Visit to Places of Interest on Hong Kong Island*. *Journal of the Hong Kong Branch of the Royal Asiatic Society*.第7卷.
4. ↑  亞洲電視：《香港風華》，青桐社 ISBN 962-451-954-4

|  |  |
| --- | --- |
| 權威控制 | 
* VIAF: 249036737

 |
《**莎樂嘅網**》（英文：***Charlotte's Web***）係一美國作家E.B.懷特喺1952年所寫嘅兒童文學作品，圖就由Garth Williams畫。故事講一隻叫夏洛特嘅蜘蛛同一隻叫韋伯嘅豬嘅友誼。

故仔
--

約翰阿爾伯隻豬乸一共生咗十一隻豬仔，但係淨得十個𢆡，其中最細嘅豬可能養唔大，阿爾伯就決定劏咗佢。約翰個女阿芬求阿爸畀隻豬留低。阿爾伯同意，畀咗隻豬阿芬當寵物，起埋名叫「韋伯」。

韋伯生活態度積極，感染周圍嘅人同動物。幾星期之後，阿芬個叔叔 Zuckerman 買咗韋伯。雖然阿芬成日去探佢，但係韋伯豬覺得越來越寂寞。後來，有把溫柔嘅聲話願意同佢做朋友。第二日，韋伯起身見到佢嘅新朋友 —— 灰蜘蛛莎樂。農場裏頭嘅動物唔鍾意莎樂，覺得佢好核突。韋伯唔覺得，反而覺得佢靚。相處咗一排兩個變成好好嘅朋友。

有日當農場嘅老綿羊話畀韋伯聽，聖誕節嘅時候佢就會俾人劏嚟食，韋伯好驚，叫莎樂幫佢。莎樂應承，保證韋伯唔會死。辦法就係喺佢自己織嘅網上面讚韋伯，好似話「SOME PIG」。因為如果韋伯出咗名，就唔會俾人食。多得莎樂幫手，韋伯喺鄉村大會贏咗。

莎樂最後喺大會度死咗，臨死之前佢盡最後氣力生蛋，用網包埋佢。為咗報恩，韋伯帶莎樂嘅蛋返屋企，喺 Zuckerman 農場等啲蛋孵出嚟。雖然多數孵出嘅蜘蛛都走咗，到外邊過自己嘅新生活，Joy、Aranea 同 Nellie 三隻留番响農場，做埋韋伯嘅好朋友。

銷售同反應
-----

除咗平裝版嘅銷量以外，《莎樂嘅網》喺史上精裝本暢銷書排行榜上位排第78位。根據2006年電影版嘅宣傳，本書已賣咗 4,500 萬本重譯成廿三種話。佢係1953年紐伯瑞兒童文學獎嘅銀獎嘅書，安諾蘭克拉克嘅《安地斯山脈之謎》贏咗《莎樂嘅網》得嗰當年嘅金獎。1970年，懷特憑《莎樂嘅網》同佢嘅第一本細路小說《一家之鼠》（1945年出版）贏咗兒童文學嘅主要獎項蘿拉英格斯·懷德金獎。

電影改變
----

### 1973年版本

內文：神奇小蛛網
由Hanna-Barbera係喺1973年改編原作而成嘅動畫電影。影片由派拉蒙電影公司喺1973年3月1日發行，導演係查爾斯·尼科斯同Iwao Takamoto。影片1973年2月22日喺紐約上映，跟住分別喺1973年3月30日、8月11日同8月25日喺西德，瑞典同日本上映。

### 2003年版本

內文：神奇小蛛網2
1973影片嘅續集電影，由Mario Piluso執導。由派拉蒙電影公司直接以錄影帶方式發行，亦喺尼克國際兒童頻道播映。

### 2006年版本

內文：莎樂的神奇網網
係一部真人同動畫結合嘅電影，製片商係派拉蒙電影公司、Walden媒介同埋Kerner Entertainment Company。由Gary Winick執導，主角由達科塔·芬妮擔任，而莎樂把聲就由茱莉婭·羅伯茨配音。電影2006年12月15日喺美國首映。

參攷
--

1. ↑
| How to read a taxoboxHow to read a taxobox**聖誕玫瑰** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Angiosperms |
|
|
|
|
|
|
|
|
| 綱 | 雙子葉植物綱 Eudicots |
|
|
|
|
|
| 目 | 毛茛目 Ranunculales |
|
|
|
|
|
|
|
|
| 科 | 毛茛科 Ranunculaceae |
|
|
|
|
|
| 屬 | 聖誕玫瑰屬 *Helleborus* |
|
|
|
|
|
|
|
| 種 | ***聖誕玫瑰 H. niger*** |
|

 |
|
| 二元學名 |
| ***Helleborus niger*** |
|
|
|
|
|
|
|
|
|
|
|
|
|
|
|

**聖誕玫瑰**（粵拼：sing3 daan3 mui4 gwai3；學名：*Helleborus niger*）；英文界叫「Christmas Rose」；佢係毛茛科聖誕玫瑰屬嘅常綠長年生灌木或喬木仔，原產地喺中歐同南歐，而家喺中國嘅江蘇、浙江、江西、湖南、湖北、河南等地、中歐同南歐之間嘅阿爾卑斯山上嘅樹林入面都可以搵到。雖然佢嘅花生得似野玫瑰，而個名裏頭重有埋玫瑰兩個字，但聖誕玫瑰其實係唔屬於玫瑰嘅薔薇科植物。

形態
--

呢種植物嘅莖有23~30釐米高，葉係深綠色嘅革質品種、好似隻雀仔嘅腳噉。而花係白或粉紅或黑，好似個用蠟整嘅杯噉。一般喺冬末春初時期開花。

習性
--

呢種植物唔禁酸性泥地、旱地同爛地、以及成日有光嘅地方，但啱喺濕或有好多腐殖質嘅鹼性泥地，重要有散射光嘅地區嗰度生。

毒性
--

成棵聖誕玫瑰都有毒，對人畜有害，而毒素係唔會喺佢變乾或長時間儲存後受到破壞。佢嘅毒素主要會影響心臟跳動嘅規律，甚至會導致心臟停止跳動，引致死亡。如果寵物食咗，就要睇獸醫。

古仔
--

其中一個有關聖誕玫瑰嘅古仔；有一個叫馬德隆（英文：Madelon）嘅細路女，去伯利恆探啱啱出世嘅耶穌，但佢冇帶到禮物去，好唔開心，有個天使見到佢咁，就帶佢出出面，個天使喺馬德隆面前掂咗吓個地下，第一朵聖誕玫瑰就咁生咗出嚟，而馬德隆就係噉有禮物送畀耶穌。

註
-

1. ↑  "Christmas Rose". ASPCA. 喺2013-05-24搵到.
2. ↑  "The Christmas Rose". novareinna.com. 喺2013-05-25搵到.`{{cite web}}`: CS1 maint: url-status (link)

出面網頁
----

* Hellebores.org: Helleborus niger
* Plants Poisonous to Livestock - Cornell University Department of Animal Science
* 圣诞玫瑰 百花门
* 聖誕玫瑰，鐵筷子 翼報
| How to read a taxoboxHow to read a taxobox**聖誕花** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 金虎尾目 Malpighiales |
|
|
|
|
|
|
|
|
| 科 | 大戟科 Euphorbiaceae |
|
|
|
|
|
| 屬 | 大戟屬 *Euphorbia* |
|
| 亞屬 (Subgenus): | 聖誕花亞屬 *Chamaesyce* |
|
|
|
|
|
| 種 | **聖誕花 *E. pulcherrima*** |
|

 |
|
| 二元學名 |
| ***Euphorbia pulcherrima***Willd. ex Klotzsch |
|
|
|
|
|
|
|
|
|
|
|
|
|
|
|

**聖誕花**（粵拼：sing3 daan3 faa1；學名：*Euphorbia pulcherrima*），植物學又嗌**一品紅**（jat1 ban2 hong4），係大戟科大戟屬嘅落葉灌木，原產墨西哥塔斯哥地區，而家喺北美洲墨西哥境內、美國明尼蘇達州、亞洲中國廣東、廣西、香港、澳門同雲南地區都可以搵到。

佢亦係聖誕節用嚟裝飾嘅花。紅色嘅其實唔係花瓣，只係花週圍嘅紅葉。

樣
-

植株高0.6～3m。葉互生，下底部份深綠，上頂部份一般係紅、火紅、白呢三種色是旦一種；其中深綠嘅葉比較長，有7～16cm到。花屬聚傘花序，樣似總苞壇，淡綠，喺葉堆中間位生，柄長3～4mm；每年聖誕節開花。果屬蒴果，樣近似圓形嘅三棱錐噉。

用途
--

植株一般攞嚟做綠籬植物同觀景植物。藥用方面，佢有調經止血、活血化痰同埋接骨消腫嘅功效。

連出去
---

* 一品红的养殖方法,一品红怎么养,一品红图片 圣诞树、象牙红、老来娇、圣诞花、圣诞红、猩猩木 爱养花
* 一品红Euphorbia pulcherrima Willd. ex Klotzsch 植物通
唔好同**楊潤雄**搞亂。

**楊偉雄**，GBS，JP（英文：**Nicholas Yang Wei-hsiung**；1955年4月22號—）係香港科技生意人，2015年至2020年做過香港政府創新及科技局局長。

簡歷
--

楊偉雄1977年喺美國加州理工學院畢業，獲得電機工程及應用數學學士學位。佢分別喺1978年同1982年獲得美國史丹福大學頒授電機工程碩士學位同工商管理碩士學位。佢喺1978年加入英特爾公司任職高級設計工程師，之後喺Bain & Company任職策略管理顧問。

1983年返到香港，至1999年8月期間喺蜆殼電器工業（集團）有限公司任職執行董事同集團副董事總經理。1999年至2003年期間曾經任職多間科技公司同創業投資公司同私募基金投資公司。2003年10月至2010年2月出任香港數碼港管理有限公司行政總裁，2010年3月至2015年2月擔任香港理工大學行政副校長。2015年3月獲委任為行政會議非官守議員同行政長官創新及科技顧問。

2015年11月起出任創新及科技局局長。2020年生日嗰日畀國務院根據行政長官林鄭月娥嘅提名同建議免去局長職務，由機電工程署原署長薛永恒接任。楊偉雄發表聲明指「尊重行政長官的決定」，並「樂意離任」。

榮譽
--

* 非官守太平紳士（2015年）
* 金紫荊星章（2017年）

攷
-

1. ↑  〈国务院任免香港特别行政区政府主要官员〉 (簡體中文). 中華人民共和國國務院. 2020年4月22號.
2. ↑  〈創新及科技局局長離任聲明〉 (繁體中文). 創新及科技局. 2020年4月22號.
3. ↑  〈二〇一七年授勳名單　附件：二〇一七年獲授勳銜及嘉獎人士的嘉許語〉 (PDF) (新聞稿) (繁體中文). 香港政府新聞公報. 2017年6月30號. p. 4.
**米爾頓·佛利民**（英文：**Milton Friedman**，1912年7月31號—2006年11月16號）係美國一位經濟學家，以研究宏觀經濟學、微觀經濟學、經濟史、統計學、同主張自由放任資本主義而聞名。1976年攞到諾貝爾經濟學獎，以表揚佢喺消費分析、貨幣供應理論、歷史、同穩定政策複雜性等範疇嘅貢獻。1980年，佢幫過當時美國總統列根做過經濟顧問。佢喺2006年11月16號因為心臟衰竭逝世，享年94歲。

佢喺1980年代提出嘅「世上係冇免費午餐」成為當時嘅名言。

獎項
--

* 1951年：約翰·貝茲·克拉克獎（John Bates Clark Medal）
* 1976年：諾貝爾經濟學獎
* 1988年：國家科學獎章
* 1988年：總統自由勳章（Presidential Medal of Freedom）

自由意志主義政策
--------

米爾頓·佛利民支持好多自由意志主義嘅政策，例如毒品同嫖妓合法化。

香港
--

米爾頓·佛利民1969年嚟過香港，同嗰時任財政司嘅郭伯偉相識，兩人都信自由市場嘅無形之手，但係香港嘅積極不干預政策，並唔係嚟自於米爾頓·佛利民。英國喺香港實施自由港政策時，目的係要加強同中國嘅貿易，香港咁就奉行簡單低稅制、無外匯管制，亦無意插手商業營運，造就自由經濟體系。

喺米爾頓·佛利民宣揚自由經濟學說時，成日都話香港係「自由經濟嘅最後堡壘」。佢喺1980年嘅著作《選擇的自由》中講到：「如果想了解自由市場嘅真正運作，就應該去香港。」

1998年香港爆發金融風暴，港府耗資千億入股市救亡，佢猛烈批評香港政府係「癡線」（insane）、想將香港「公有化」。

2006年，喺佢病逝前40日，佢喺《華爾街日報》發表〈香港錯了〉（Hong Kong Wrong）一文，抨擊香港政府放棄「積極不干預」制度，係香港嘅「悲哀」，令香港「唔再係自由經濟嘅閃亮象徵」。

直到病逝前一個禮拜，佢又再批評香港時任特首曾蔭權所辦嘅「幼稚園學券制」未經適當考慮，該政策原定唔資助私立幼稚園學生，米爾頓·佛利民指呢個舉指違背學券制增加競爭及提升學校質素嘅出發點，政府應提供「普及學券」，令任何幼稚園細路都受益。

米爾頓·佛利民自由獎
----------

米爾頓·佛利民畀卡托研究所（Cato Institute）用佢個名喺2001年開始頒發呢個「米爾頓·佛利民自由獎」畀對自由意志主義運動有重大貢獻嘅人士。佢同佢老婆露絲·米爾頓一齊搞左個米爾頓同露絲米爾頓·佛利民基金會。另外，米爾頓·佛利民個仔—**大衛·米爾頓·佛利民**（David D. Friedman）繼承咗佢擁護自由市場嘅思想，但更進一步嘅採取極端形式，支持呢個無政府資本主義。

參考資料
----

* 米爾頓·佛利民----亞當.斯密信徒 大公報
* 米爾頓·佛利民心臟衰竭逝世 蘋果日報
* 米爾頓·佛利民病逝 新浪網
* 繁榮三大因素─米爾頓·佛利民在北京的一次演講 大公報
* 米爾頓·佛利民與香港淵源深 大公報

出面網頁
----

|  |  |
| --- | --- |
|  | 維基同享有多媒體嘅嘢：
**Milton Friedman**（類） |

* "Milton Friedman - Facts - NobelPrize.org". 《NobelPrize.org》 (英文). Nobel Media AB.
* 喺Find a Grave（英文：Find a Grave）上嘅米爾頓·佛利民

|  |  |
| --- | --- |
| 權威控制 | 
* WorldCat
* VIAF: 46761275
* LCCN: n79117948
* ISNI: 0000 0001 2101 0775
* GND: 118535625
* SELIBR: 187507
* SUDOC: 026875446
* BNF: cb11903625k（資料）
* BIBSYS: 90096380
* MGP: 198376
* NLA: 35104393
* NDL: 00440214
* NKC: jn20000601645
* ICCU: CFIV037745
* BNE: XX883803
* CiNii: DA0057893X

 |
| How to read a taxoboxHow to read a taxobox**古巴鱷** |
| --- |
|  |
| 瀕危指標 |
| 瀕危 (EN) |
| **物種分類** |
| 

|
|  |
|
|
| 界 | 動物界 Animalia |
|
|
|
|
|
| 門 | 脊索動物門 Chordata |
|
|
|
|
|
|
|
| 綱 | 爬蟲綱 Sauropsida |
|
|
|
|
|
| 目 | 鱷目 Crocodilia |
|
|
|
|
|
|
|
|
| 科 | 鱷科 Crocodylidae |
|
|
|
|
|
| 屬 | 鱷屬 |
|
|
|
|
|
|
|
| 種 | ***C. rhombifer*** |
|

 |
|
| 二元學名 |
| ***Crocodylus rhombifer***Cuvier, 1807 |
|
|
|
|
|
|
|
|
|
|
|
|
|
|
|

**古巴鱷**係一種中型鱷魚，身長大約2米至2.5米。最容易認佢係個身黑、黃雙間，同眼上面有骨質突起。古巴鱷極之好勇鬥狠，成個身可以跳出水面捕食，根據記錄佢哋可以跳到1.5米高，所以又畀人稱為「袋鼠鱷魚」。古巴鱷嘅分布最細，喺1959年更差啲絕種，但係經過保育計劃之後，開始重建種群。引入青年島（西班牙話：Isla de la Juventud）嘅眼鏡凱門鱷就係以古巴鱷嘅幼鱷為食物。可以同美洲鱷交配。

分布
--

古巴鱷係分布最細嘅一種鱷魚。主要分布響古巴嘅札巴塔沼澤地（Zapata Swamp）。主要棲息響淡水沼澤濕地裏面。

食啲乜
---

古巴鱷年幼時主要食魚、無脊椎動物為生，長大後改食烏龜同其他哺乳動物。

繁殖
--

巢係響地上挖掘出嚟，巢內混有爛泥同植物。每次生 20-50 隻蛋。

保育狀況
----

1959至1960年，古巴政府響野外捉咗幾百隻野生古巴鱷放入飼養場，作保育用途。目前古巴一共有3個大型養殖場。
**廣州解放紀念像**係中國廣東省廣州市嘅一個紀念碑，响越秀區嘅海珠廣場中間。佢係為咗紀念中國人民解放軍喺霸咗廣州嗰陣嚟起嘅。

介紹
--

呢塊紀念碑係用咗花崗岩嚟整嘅，佢嘅周邊好似個正方形噉，邊長4.3米；高有11.5米，其中個底座有3.6米噉高，而紀念碑嘅正面就有畫住葉劍英寫過嗰啲字，而底座嘅四邊有劃住「一切權力屬於人民」呢8個中文字。喺底座嘅上面重睇到，佢嘅右手攞住個步槍；左手重攞住咗挓花、個面有笑容、而且個眼光係向前睇嘅成個軍佬人像噉。

史
-

喺1949年10月14號，中國人民解放軍嚟霸咗廣州。而1959年10月14號嘅廣州起義成功嘅10周年紀念會入面，廣州市政府專程喺海珠廣場嘅中間度起咗個紀念碑，嚟紀念廣州起義嘅勝利。到咗1962年，佢同海珠廣場一齊，都入咗羊城八景入面（羊城八景嘅名係「珠海丹心」），到咗1963年3月份，呢度俾廣州市政府宣佈咗，佢係廣州市嘅文物保護單位。雖然話文化大革命嗰陣被人拆咗，但係喺1980年7月嗰陣又重新起返。喺2006年，由於6號線嘅工程關係，所以有一部分檯要拆咗佢先至得。

2011年6月18號，香港影星鍾鎮濤專登嚟咗呢度睇個紀念像，搞到有好多網友話佢好似個石像嘅樣。

附近嘅建築
-----

* 廣州賓館
* 廣州華夏大酒店
* 海珠橋
* 海印濱濱廣場

註
-

1. ↑  〈到海珠廣場，找世界上另一個自己〉. 南方都市報. 2011-06-23. 原著喺2014-03-09歸檔. 喺2014-03-09搵到.
| How to read a taxoboxHow to read a taxobox**銀海棗** |
| --- |
|  |
|
| **物種分類** |
| 

|
|  |
|
|
| 界 | 植物界Plantae |
|
|
|
|
|
|
|
|
|
|
|
| （未分級） | 單子葉植物 Monocots |
|
|
|
|
| （未分級） | 鴨蹠草類 Commelinids |
|
|
| 目 | 棕櫚目 Arecales |
|
|
|
|
|
|
|
|
| 科 | 棕櫚科 Arecaceae |
| 亞科 | 貝葉棕亞科 Coryphoideae |
|
|
|
|
| 屬 | 刺葵屬 Phoenix |
|
|
|
|
|
|
|
| 種 | **銀海藻 *P. sylvestris*** |
|

 |
|
| 二元學名 |
| ***Phoenix sylvestris***(L.) Roxb. 1832 |
|
|
|
|
|
|
|
|
|
|
|
|
|
|
|

**銀海棗**（粵拼：ngan4 hoi2 zou2；學名：*Phoenix sylvestris*），又叫**林刺葵**（lam4 ci3 kwai4），係棕櫚科刺葵屬嘅常綠喬木，產地一般喺印度、緬甸同埋中國內地嘅海南島、廣東同廣西等地。

形態
--

呢樖嘢嘅莖有宿存嘅葉柄響度，而樹葉有3——5m長，灰綠色，而且係好似羽毛噉嘅裂開咗嘅樣。

用途
--

呢種樹既可以用嚟做觀景樹，又可以用嚟做行道樹。

相
-

* 花乸花乸
* 花公花公
* 果果
* 樹幹樹幹

出面網頁
----

|  |  |
| --- | --- |
|  | 維基同享有多媒體嘅嘢：**Phoenix sylvestris** |

* PACSOA Link
* NPGS / GRIN
*
**賀鑄**（1052年—1125年），字**方回**，號**慶湖遺老**，越州山陰（依家嘅浙江紹興）人，喺衛州出世（治今河南衛輝），北宋詞人。佢被評做「兼興中有比，意味更長」。

作品
--

《點絳唇》

一幅霜綃，麝煤熏膩紋絲縷。掩妝無語，的是銷凝處。
薄暮蘭橈，漾下萍花渚，風留住。綠楊歸路，燕子西飛去。
《生查子》

西津海鶻舟，徑度滄江雨。雙艫本無情，鴨軋如人語。
揮金陌上郎，化石山頭婦。何物系君心？三歲扶妝女。
《青玉案》（橫塘路）

淩波不過橫塘路，但目送，芳塵去。錦瑟年華誰與度？月橋花院，瑣窗朱戶，只有春知處。
飛雲冉冉蘅皋暮，彩筆新題斷腸句。若問閒情都幾許？一川煙草，滿城風絮，梅子黃時雨。
《踏莎行·楊柳回塘》亦叫《芳心苦》

楊柳回塘，鴛鴦別浦。綠萍漲斷蓮舟路。斷無蜂蝶慕幽香，紅衣脫盡芳心苦。
返照迎潮，行雲帶雨。依依似與騷人語。當年不肯嫁春風，無端卻被秋風誤。
《六州歌頭》

少年俠氣，交結五都雄。肝膽洞，毛髮聳。立談中，死生同，一諾千金重。推翹勇，矜豪縱，輕蓋擁，聯飛鞚，鬥城東。轟飲酒壚，春色浮寒甕，吸海垂虹。閒呼鷹嗾犬，白羽摘雕弓，狡穴俄空。樂匆匆。
似黃梁夢，辭丹鳳；明月共，漾孤篷。官冗從，懷倥傯，落塵籠，簿書叢。鶡弁如雲眾，供粗用，忽奇功。笳鼓動，漁陽弄，思悲翁。不請長纓，係取天驕種，劍吼西風。恨登山臨水，手寄七弦桐，目送歸鴻。

攷
-

1. ↑  羅大經：《鶴林玉露》，乙編，卷1「詩家喻愁」條
**香港消費券計劃**（**Consumption Voucher Scheme**）係香港政府推出嘅電子消費券計劃，喺2021年、2022年同2023年推出。

喺2021年嗰次，每位喺2021年6月18號或之前年滿18歲嘅合資格香港居民都可以攞到價值5000蚊港紙嘅電子消費券。2022年，香港政府推出第二次計劃，合資格香港居民都可以攞到價值10000蚊港紙嘅電子消費券。2023年，香港政府推出第三次計劃，合資格香港居民都可以攞到價值5000蚊港紙嘅電子消費券。

背景
--

2021年2月24號，香港政府發表《2021年財政預算案》，入面提到由於香港受疫情影響，為咗刺激經濟，決定向合資格嘅香港居民分期發放價值5000蚊港紙嘅電子消費券，既可以帶動本地消費，亦可以推廣電子支付。

儲值支付工具
------

合資格人士可以揀下面其中一種電子儲值支付工具去攞消費券同使消費券：

* 八達通
* 支付寶香港（Alipay HK）
* 拍住賞（Tap & Go）
* 微信支付香港（WeChat Pay HK）
* PayMe（2022年新增）
* BoC Pay（2022年新增）

派發安排
----

### 2021年

消費券計劃登記期由2021年7月4號至到8月14號，可以喺消費券計劃網站電子登記或者遞交書面表格。用電子方式喺頭兩個禮拜內（7月4號到7月18號）登記嘅人，都可以喺8月1號攞到第一期消費券，其餘嘅登記者（包括所有書面登記者）就會喺9月1號攞到第一期消費券。

除咗八達通外，其餘三種工具會分兩期發放消費券：第一期2,000蚊，有效期五個月；第二期3,000蚊，喺第一期發放咗兩個月後發放，有效期三個月，兩期消費券可以同時用，同一日到期。

八達通會分三期發放消費券：第一期2,000蚊；第二期2,000蚊，喺第一期發放咗兩個月後發放；第三期1,000蚊，喺第一期發放咗四到七個月內累積合資格消費滿4,000蚊後發放。雖然八達通嘅消費券金額唔會到期，但要合資格攞到最後一期嗰1,000蚊，就一定要喺第一期發放咗七個月內累積合資格消費滿4,000蚊，不過呢個要求因為第五波疫情爆發而喺2022年2月宣佈取消。

財政司司長陳茂波接受傳媒訪問嗰陣透露，約莫七成人揀咗八達通攞消費券，約莫兩成人揀咗支付寶，各約莫半成人揀咗微信支付同拍住賞。

消費券適用範圍
-------

消費券嘅適用範圍包括香港本地零售、餐飲同服務業嘅實體舖頭同網上舖頭，公共交通亦都適用（相關費用亦合資格攞公共交通費用補貼），但就唔用得嚟畀政府收費、公用事業收費、公共機構收費、教育開支、金融產品服務同埋捐款等等。

參考
--

1. 1 2  香港政府新聞網：電子消費券7月4日起接受申請

出面網頁
----

* 主頁 | 消費券計劃
學校大門
 **廣州市僑光財經職業技術學校**（粵拼：gwong2 zau1 si5 kiu4 gwong1 coi4 ging1 zik1 jip6 gei6 seot6 hok6 haau6）
係中國廣東廣州嘅民辦技校，1985年成立，位置喺荔灣區龍津東路822號之一（大圍正街口對面，近人民中路口）。

校服色
---

|  |
| --- |
| 僑光技校嘅校服 |
|  |  |  |

長袖
* 衫：　　相間。領　，袖口　。正反面上半部分　，下半部分　。兩袖純　。左右對稱。
* 褲：　，兩邊有條極細嘅　線。

短袖
* 衫：　，有領有紐扣。領同袖口都係　帶　邊。左右對稱。
* 褲：　，兩邊有條極細嘅　線。

棉褸
　　相間。領同兩袖，正反面中間90%位都係純　，凈低嗰兩邊10%位都係　。

史
-

學校喺1985年由張益華一手創辦，初期嗌過**廣州市僑光財經成人中專學校**嘅名，喺上九路嘅35中（2004年停辦）入面開辦。初期規模得好細，凈開咗三年成人中專同職工升中補習班。1987年5月同37中搞合作辦學，重喺3個月後成立廣播電視大學教育機構，同年年底，學校正式搬到越秀區北京路134號（而家嘅廣州市消防局所在地）。1990年成立自考部。1992年11月將僑光電大摱到廣州電大範圍。1994年5月正式加開大專同本科機構，同年亦搬到荔灣區龍津東一帶辦學。2000年1月加開專升本機構。2004年6月，學校嘅成人中專部正式獨立成**廣州市僑光財經職業技術學校**，同年11月亦成立咗廣州第一間街道青年中心。兩年後亦將培才摱入方便統一管理。

出面網頁
----

* 廣州市僑光財經職業技術學校嘅官方網站
福特蘭地嘅主要倉庫
廢墟 2005年
廢墟 2005年
**福特蘭地**（葡文：**Fordlândia**） 係喺巴西帕拉州阿韋羅市嘅一笪地方。面積 14.268 平方公里，地處 Tapajós 河嘅東岸，Santarém 市以南約三佰公里。

20世紀20年代，橡膠嘅供應由英國壟斷，主要用於生產車呔同零件。美國汽車大亨亨利福特，為咗確保橡膠嘅供應，1928年，亞馬遜熱帶雨林之中搵咗呢度，諗住有一萬人住，同巴西政府傾掂數，以九個 ％ 嘅利潤，嚟換聖塔倫市，RioTapajós 河邊一萬平方公里土地嘅特許經營權。

呢項目唔係好掂，物流差，冇路，得條河，工人又黃熱病又瘧疾。1930年，當地工人因為住得差 ，又食唔慣美國嘢食，喺飯堂暴動／起義，稱之為 *Quebra-Panelas*（「打爛砂煲」）。巴西政府唔肯幫手，之後問題更多，1934年福特公司放棄福特蘭地，將生產同工人搬去 Santarém 以南四十公里嘅 Belterra 鎮，嗰度橡膠樹生得好啲。1945年，合成橡膠面世，各地對天然橡膠嘅需求大減。福特公司放棄咗呢兩個鎮。1945年，福特個孫亨利福特二世將包括兩個鎮嘅地方賣返畀巴西政府，損失超過二千萬美金（相當於2018年嘅 2.78億美金）。

呢笪地方基本上係鬼城，只得九十人住。直到21世紀初人口增加，截至2017年，大概住咗三千人。

攷
-

|  |  |
| --- | --- |
|  | 維基同享有多媒體嘅嘢：**福特蘭地** |

1. ↑  Romero, Simon (21 Feb 2017). "Deep in Brazil's Amazon, Exploring the Ruins of Ford's Fantasyland". New York Times. 喺21 February 2017搵到.
2. ↑  Dempsey, Mary A. (1994). "Fordlandia". *Michigan History*. **78** (4): 24–33. 原著喺4 3月 2008歸檔.
3. ↑  "Fordlândia: A Revolução 'Quebra-panelas' - Henry Ford". historiacsd.blogspot.com. 喺23 June 2019搵到.
4. ↑  Galey, John (1979). "Industrialist in the Wilderness: Henry Ford's Amazon Venture". *Journal of Interamerican Studies and World Affairs*. **21** (2): 261–289. ISSN 0022-1937. JSTOR 165528.
5. ↑  Reed, Drew (19 August 2016). "Lost cities #10: Fordlandia – the failure of Henry Ford's utopian city in the Amazon". *the Guardian*.
學校正門
 **廣州市文偉中學**（粵拼：gwong2 zau1 si5 man4 wai5 zung1 hok6）
係中國廣東廣州嘅一間初級中學，1986年開辦，位置喺荔灣區芳村西塱麥村北約52號（花地大道南嘅西朗站南邊對面個路口入去40m路程）。

校服色
---

|  |
| --- |
| 廣州文偉中學嘅校服 |
|  |  | File:School Uniform for GZWWMS (C).jpg |

長袖
* 衫：　　相間，左右對稱，有鈍角V字分界。領　，袖口　帶兩條　線。兩袖帶有　三角形嘅花紋。
* 褲：　，兩邊有　　相間嘅三角形花紋。

短袖
* 衫：　，有領有紐扣，領帶　邊，兩個袖中間帶有　嘅粗線，左右對稱。
* 褲：　，兩邊有　梯形，　三角形嘅花紋。

史
-

1986年，中華人民共和國嘅《義務教育法》啱好實施無耐，芳村區教育局（2005年撤銷）為咗加速普及九年義務教育同埋履行白鶴洞嘅8個村小學加開初中班嘅任務，同年9月1號開辦呢間學校。初期嗌過**西塱中學**，後因紀念香港人關文偉嘅出錢辦學功勞，1988年5月改名做今日嘅文偉中學。

學校成立初期規模好細，直到1988年10月8號先至起好嗮所有教學設施。1999年起好間超然堂同超然球場。2005年成為荔灣區一級學校。

註
-

1. ↑  呢「8個村」分別係海中、海南、西塱、坑口、鶴洞、東塱、沙洛、南漖。

出面網頁
----

* 廣州市文偉中學嘅官方網站
喺柴灣創富道嘅新巴、城巴總部同車廠
**城巴創富道車廠**（**CTB Chong Fu Road Depot**，代號為**CFD**），原名**新巴創富道車廠**（**NWFB Chong Fu Road Depot**），又稱「新巴柴灣車廠」，俗稱「創富廠」，係舊時香港新世界第一巴士嘅主要維修車廠，而家由城巴用。車廠位於柴灣創富道8號，鄰近杏花邨、城巴柴灣車廠同港鐵柴灣車廠。

呢個車廠係多層式建築，佔地13,000平方米，並附設有寫字樓（代號為**CFO**），新創建集團嘅交通服務總部設係該車廠度。由於新巴同城巴嘅總部設喺呢個車廠，因此新巴同城巴勞資雙方經常喺呢個車廠就薪酬待遇等問題進行談判。

歷史
--

1998年，新巴獲政府批准承接營運中巴88條港島區巴士線嘅專營權。由於新巴係新成立嘅巴士公司，為確保港島區嘅巴士服務能夠順利交接，喺政府協調下，新巴除咗買入中巴原有嘅大部分巴士外，重租用中巴嘅柴灣車廠作為車輛嘅維修中心，新巴同時又向政府申請土地建設自己嘅車廠。香港政府喺2000年批出位於柴灣創富道嘅土地畀新巴建立新車廠，新巴創富道車廠喺2001年建好，2002年2月2號正式啟用，以取代由新巴向中巴租用嘅柴灣車廠功能。

創富道車廠啟用之後，新巴嘅總辦事處亦由柴灣東部嘅八號商業中心搬入車廠內，並一直沿用到依家。新巴母公司新創建集團收購城巴之後，城巴嘅總辦事處亦由上環京光商業中心13搬遷入嚟。新創建交通服務入股冠忠巴士集團之後，冠忠巴士嘅總辦事處亦設喺呢個車廠嘅3樓同4樓。

設施
--

* 提供多元化工程服務，包括主要零件（如引擎、波箱及空調系統）嘅翻修、多項嚴謹嘅維修工作，同新巴士裝嵌工程。
* 採用防滲漏嘅雙層外殼地底油缸，以免污染環境。
* 每條維修車坑都設有一條十二米長、可接駁巴士死氣喉嘅抽風管，減少工人喺巴士啟動引擎後進行維修嗰陣吸入廢氣。
* 車廠已裝設好滅聲裝置，確保廠內噪音唔會影響附近民居。

攷
-

1. 1 2  立法會十二題：批予專營巴士公司的土地（附件二）
2. ↑  新巴職工會下周五罷工 互聯網檔案館嘅歸檔，歸檔日期2020年3月27號，.，星島日報，209-8-6
3. ↑  職工盟新巴及城巴工會稱同資方談判破裂 互聯網檔案館嘅歸檔，歸檔日期2016年3月4號，.，商業電台，06.08.2010
4. ↑  新巴新聞稿：《新巴環保車廠全面啟用》，2002-02-02
5. ↑  巴士工會今搞工潮　港人勢捱塞車苦
6. ↑  香港交通事業公司名錄，運輸署，2011年
**歐幾理德域**（Euclidean domain）係一個代數性質。佢有一個條件，符合呢個條件嘅域，就係歐幾理德域。

定義
--

一個域{\displaystyle {\textbf {D}}}係歐幾理德域，咁佢一定有一個轉換{\displaystyle E}將{\displaystyle {\textbf {D}}}嘅嘢射去{\displaystyle \mathbb {N} ^{+}}，非零整數，同埋呢個轉換一定係符合以下性質；

* {\displaystyle E(0)=0}
* 對應所有{\displaystyle a\in {\textbf {D}}}，{\displaystyle b\in {\textbf {D}}\backslash \{0\}}，一定會有一個{\displaystyle q,r\in {\textbf {D}}}喺{\displaystyle {\textbf {D}}}入面，使到{\displaystyle a=qb+r}同埋{\displaystyle E(r)<E(b)}。

一般會叫呢個轉換{\displaystyle E}做**歐幾理德距離（Euclidean Norm）**。

明顯整數{\displaystyle \mathbb {Z} }係一個歐幾理德域，同埋佢嘅距離就係{\displaystyle E(a)=|a|}。因為有餘數定理，所以佢就係一個歐幾理德域。

單點環倍數域性質
--------

每一個歐幾理德域都係單點環倍數域。

證明：
設{\displaystyle {\textbf {D}}}係歐幾理德域。

咁{\displaystyle \{0\}}一定係單點。

設{\displaystyle I}做一個環倍數，{\displaystyle b\in I}係喺{\displaystyle I}入面而且非零，重要符合{\displaystyle E(b)=\min\{E(x):x\in I\backslash 0\}}。

如果{\displaystyle a\in I}，咁就一定有{\displaystyle q,r}使到{\displaystyle a=qb+r}，{\displaystyle E(r)<E(b)}。

因為{\displaystyle r=a-qb\in I}，咁除非{\displaystyle r=0}，否則就會矛盾。

所以{\displaystyle a=qb}，{\displaystyle I={\textbf {D}}b=\langle b\rangle }，係單點。

高斯整數
----

內文：高斯整數
**高斯整數**（Gaussian Integers）{\displaystyle \mathbb {Z} [i]}係另一個出名嘅歐幾理德域。

{\displaystyle \mathbb {Z} [i]=\{x+yi:x,y\in \mathbb {Z} \},i={\sqrt {-1}}}

佢係一個域，同時佢嘅歐幾理德距離{\displaystyle E}係{\displaystyle E(z)=|x+yi|^{2}=x^{2}+y^{2}}

睇埋
--

* 單點環倍數域
* 質數分解域
* 質數分解域定理
* 高斯整數
* 場上多項式

| * 睇
* 傾
* 改
場論同伽華理論 |
| --- |
| 目的 | 
* 二次多項式嘅根
	+ 二次方程
* 三次多項式嘅根
	+ 卡登公式
* 四次多項式嘅根

 |
| 基本代數概念 | 

|  |  |
| --- | --- |
| 羣論 | 
* 群
* 子群
* 阿標群
* 循環群
* Largrange定理
* 正子群

 |
| 環論 | 
* 子環
* 環倍數
* 環同位轉換
* 兩者相等第一定理
* 歐幾理德域
* 質數分解域
* 質數分解域定理

 |
| 基本多項式 | 
* 場上多項式
* 多項式除法
* 不可分解多項式

 |

 |
| 域論同擴展場 | 
* 域中分數場
* 場特性
* 擴展場

 |
**歐拉估想**系由歐拉提出，從費馬最後定理引出嘅估想，已經確定唔成立。

呢估想系講對每個大於2嘅整數{\displaystyle n}，任何{\displaystyle n-1}個正整數嘅{\displaystyle n}次冪嘅和都唔系某正整數嘅n次冪，也就系講以下不定方程無正整數解。

{\displaystyle \sum \_{i=1}^{n-1}a\_{i}^{n}=b^{n},\,\forall n>2}

歷史
--

呢估想喺1966年被L. J. Lander和T. R. Parkin推翻。佢哋搵出{\displaystyle n=5}嘅反例：

{\displaystyle 27^{5}+84^{5}+110^{5}+133^{5}=144^{5}}
1988年，Noam Elkies搵出一個對{\displaystyle n=4}制造反例嘅方法。佢畀出嘅反例中最小嘅如下：

{\displaystyle 2682440^{4}+15365639^{4}+18796760^{4}=20615673^{4}}
Roger Frye以Elkies嘅技巧用電腦直接搜索，搵出{\displaystyle n=4}時最小嘅反例：

{\displaystyle 95800^{4}+217519^{4}+414560^{4}=422481^{4}}
1999年Mark Dodrill搵出：

{\displaystyle 127^{7}+258^{7}+266^{7}+413^{7}+430^{7}+439^{7}+525^{7}=568^{7}}
2000年{\displaystyle n=8}嘅反例由S. Chase搵出：

{\displaystyle 90^{8}+223^{8}+478^{8}+524^{8}+748^{8}+1088^{8}+1190^{8}+1324^{8}=1409^{8}}

參考資料
----

1. ↑

* Wolfram MathWorld Diophantine Equation -- 7th Powers
**角野隼斗**（日文：角野 隼斗すみの はやと(Sumino Hayato)，英文：Hayato Sumino，1995年7月14號—），藝名 **Cateen**（日文：かてぃん(Katin)）係日本鋼琴家、YouTuber，因為2021年蕭邦鋼琴大賽入選準決賽而出名。除咗彈古典音樂之外，佢亦出名改篇動漫主題曲做鋼琴獨奏曲。

早年教育
----

角野隼斗1995年7月14號出世。媽媽係鋼琴老師，喺隼斗三歲嘅時候開始教佢彈琴，六歲開始搵老師教佢彈琴。佢小學到中學嘅時候已經有喺鋼琴比賽攞獎，又好鍾意 Jubeat 等等音樂類電子遊戲。佢中學畢業嘅時候掙扎過入唔入演藝學院好，最後跟咗媽咪提議，讀傳統大學，等自己畢業之後多啲唔同事業方向可以揀。

佢大學修讀資訊工程，然後喺東京大學資訊科技工程系做研究生，又去咗法國音響音樂協調研究院（IRCAM）研究音樂訊息機械學習。2020年東京大學研究院畢業嘅時候，攞咗資訊科技工程院長大獎。佢讀緊東京大學研究院嘅時候參加鋼琴大賽攞獎，開始演奏生涯。

演奏事業
----

### 初期成就

佢2017年參加蕭邦國際比賽亞洲賽區，攞到大學組兼綜合組金獎；2018年參加PTNA（日本音樂教師協會）比賽攞到特等獎；2019年贏到里昂國際鋼琴比賽三等獎。

佢話喺比賽攞獎對佢嘅事業發展嘅意義其實唔大，因為佢唔係音樂學院學生，佢參賽只係為咗透過比賽嚟驗證自己演奏古典鋼琴音樂嘅技藝。

### 蕭邦鋼琴大賽

2021年，佢參加五年一度喺波蘭華沙舉行嘅蕭邦鋼琴大賽，打入比賽第三輪（準決賽）。由於武漢肺炎疫情，佢準備蕭邦大賽嘅時候，師傅要透過視像電話同佢特訓。

風格
--

佢師承法國鋼琴家、1985年蕭邦大賽第五名得主 Jean-Marc Luisada。喺蕭邦大賽出賽嘅時候，佢嘅演奏風格傾向溫柔、細膩，驅動聽眾從心感受日常生活嘅意外同情緒。

除咗古典作品之外，佢亦都擅長彈爵士樂同騷靈樂。

佢用網名 Cateen 開咗個 YouTube 頻道，自己改編電影、動漫名曲成為鋼琴獨奏曲，然後自己拍片演奏擺上個頻道。佢又經常喺 YouTube 開網上音樂會。截至2021年10月，佢個 YouTube 台已經有八十萬人追蹤、九千萬人次睇片。

參考
--

1. ↑  "Hayato Sumino". *XVIII Chopin Competition*. 喺2021-11-28搵到.`{{cite web}}`: CS1 maint: url-status (link)
2. ↑  〈ピアニストでもあり工学研究者でもある。両立させ、そんな自分だからこそできることを、続けていきたい。～角野隼斗インタビュー〉. 《Pianist Lounge （ピアニスト・ラウンジ）》 (日文). 2018-09-25. 喺2021-11-28搵到.
3. 1 2 3  〈6月にデビュー・アルバムを発表、現役の東大院生でユーチューバーの顔も持つ、角野隼斗とは?〉. *mag.mysound.jp* (日文). 喺2021-11-29搵到.
4. 1 2 3 4  〈角野隼斗 Hayato Sumino Official Website〉. *hayatosum.com* (日文). 喺2021-11-28搵到.
5. 1 2 3  Rall, John (2021-08-30). "Sensational Japanese pianist Hayato Sumino charms the world with Chopin's music". *Digital Journal* (美國英文). 喺2021-11-28搵到.
6. 1 2 3  "YouTuber pianist thanks French mentor for boost at Chopin contest | The Asahi Shimbun: Breaking News, Japan News and Analysis". *The Asahi Shimbun* (英文). 喺2021-11-28搵到.
解卦
**解卦**，或者就咁叫**解**，係六十四卦之中嘅第四十卦。佢上卦係震卦，代表雷，即係☳ ；下卦係坎卦，代表水，即係☵ 。所以，解卦就畫成䷧。為咗方便記住卦象，佢有個名叫**雷水解**。

卦辭
--

利西南，無所往，其來復吉。 有攸往，夙吉。

彖曰：解，險以動，動而免乎險，解。 解利西南，往得眾也。其來復吉，乃得中也。有攸往夙吉，往有功也。 天地解，而雷雨作，雷雨作，而百果草木皆甲坼，解之時義大矣哉！

象曰：雷雨作，解；君子以赦過宥罪。

爻辭
--

初六：無咎。

九二：田獲三狐，得黃矢，貞吉。

六三：負且乘，致寇至，貞吝。

九四：解而拇，朋至斯孚。

六五：君子維有解，吉；有孚於小人。

上六：公用射隼，于高墉之上，獲之，無不利。

| * 睇
* 傾
* 改
六十四卦 |
| --- |
| 乾 ‧ 坤 ‧ 屯 ‧ 蒙 ‧ 需 ‧ 訟 ‧ 師 ‧ 比 ‧ 小畜 ‧ 履 ‧ 泰 ‧ 否 ‧ 同人 ‧ 大有 ‧ 謙 ‧ 豫 ‧ 隨 ‧ 蠱 ‧ 臨 ‧ 觀 ‧ 噬嗑 ‧ 賁 ‧ 剝 ‧ 復 ‧ 無妄 ‧ 大畜 ‧ 頤 ‧ 大過 ‧ 坎 ‧ 離 ‧ 咸 ‧ 恆 ‧ 遯 ‧ 大壯 ‧ 晉 ‧ 明夷 ‧ 家人 ‧ 睽 ‧ 蹇 ‧ 解 ‧ 損 ‧ 益 ‧ 夬 ‧ 姤 ‧ 萃 ‧ 升 ‧ 困 ‧ 井 ‧ 革 ‧ 鼎 ‧ 震 ‧ 艮 ‧ 漸 ‧ 歸妹 ‧ 豐 ‧ 旅 ‧ 巽 ‧ 兌 ‧ 渙 ‧ 節 ‧ 中孚 ‧ 小過 ‧ 既濟 ‧ 未濟 |
座標: 45°46′33.1″N 126°39′21.9″E﻿ / ﻿45.775861°N 126.656083°E﻿ / 45.775861; 126.656083

 呢篇文講火車站。搵緊喺杭州濱江區嘅地鐵站嘅話，請睇〈**江陵路站**〉。

**濱江站**（粵拼：ban1 gong1 zaam6）係位於中國黑龍江哈爾濱道外區嘅火車站，由哈爾濱鐵路局管轄，係拉濱鐵路嘅終點。而家呢個站係一等站，做貨運同埋運轉。設站時因爲呢度屬濱江省，啱好車站所在又係叫濱江，而起噉嘅名。而舊時俗話叫「新站」，係相對返早起20年嘅哈爾濱站呢個舊站。

概況
--

濱江站起喺1934年，原先係換貨站，屬於中東鐵路嘅支綫（三棵樹鐵路）車站，後來變成客貨兩運、運轉嘅車站。原先嘅車站好簡單，後來擴建，而家有22條站綫、49條專用綫、6條特用綫。站廳亦從最初唔夠一百平方米擴建成而家730 m²。

埋呢個站嘅旅客比較少，1946年到1950年間，年均發送旅客200萬人，行包20萬件，到咗1990年，行包減少咗17萬件，而旅客量年均減少120人。噉係因爲啲旅客列車大多飛過呢個站，埋站嘅少，同時去北部綫路嘅短途旅客都改爲搭巴士去。不過因爲離哈爾濱站近，喺哈爾濱站忙到接唔到車時，凡係濱北綫、綏佳綫、以及部份濱綏綫嘅旅客列車會停喺呢個站等下先。2016年10月30號起，濱江站停咗客運業務，由客貨兩運站變成單純貨站，唔再上落人客。

不過貨運上呢個站好大，係個大型綜合貨場，1990年時貨場總面積15萬6600平方米，有5個貨倉、2座貨物站臺、4條裝卸綫、41條專用綫。1955年起濱江站承辦貨櫃，1983年八區貨場改成貨櫃專用場，呢個貨櫃場總面積2萬6524平方米，係中國大陸九大貨櫃場之一，1988年時八區貨場改爲濱江西站，繼續由濱江站管理。1990年尾時，貨場發貨量108萬噸，收貨量266.8萬噸，日均裝67.5車，卸173.1車，貨運收入4613萬人民幣。

攷
-

1. 1 2 3 4 5 6 7 8 9 10  〈《哈爾濱市志 交通》第三篇 鐵路 第一章 綫路與車站 第二節 主要車站〉. 哈爾濱市人民政府地方志辦公室. 原著喺2011年7月4號歸檔. 喺2015年2月24號搵到.
2. 1 2  〈濱江站自10月30日起停止辦理客運業務〉. 《中國網》. 2016年10月30號. 喺2019年12月2號搵到.
3. 1 2 3 4  〈濱江站「闖關東」人稱「新站」〉. 《《人民鐵道》報》. 人民鐵道網. 2009年12月30號. 喺2015年2月25號搵到.`{{cite web}}`: CS1 maint: url-status (link)

| * 睇
* 傾
* 改
經過嘅鐵路綫及各站一覽 |
| --- |
| 

|  **拉濱鐵路** |
| --- |
| 

---

|  |
| --- |
| 拉法 - 新站 - 六家子 - ~~馬鞍嶺~~ - 上營 - ~~小城~~ - ~~群嶺~~ - 舒蘭 - 水曲柳 - 平安 - 山河屯 - 杜家 - 五常 - 安家 - 背蔭河 - 拉林 - 牛家 - 周家 - 平房 - 黎明 - 孫家 - 香坊 - 王兆屯 - 哈爾濱 - 濱江 |

 |
| 

---

 |
| 

|  |  |
| --- | --- |
|  | 睇 • 論 • 改 • 歷 |

 |

|  **三棵樹鐵路** |
| --- |
| 

---

|  |
| --- |
| 哈爾濱 - 濱江 - 太平橋 - 哈爾濱東 - 東門 - 新香坊 |

 |
| 

---

 |
| 

|  |  |
| --- | --- |
|  | 睇 • 論 • 改 • 歷 |

 |

 |
**周門**（「門」字有地名變音，粵拼：zau1 mun2）係廣東廣州嘅一條村，地處西關平原北邊，係舊底南海縣荔溪鄉三約之一。而家屬荔灣區彩虹街道，喺中山八路北邊、荔灣路西邊、廣茂鐵路（中文：廣茂鐵路）東南邊，村入邊有荔灣圖書館同廣州市西關外國語學校。

史
-

周門村北有駟馬涌流經；南面地勢平緩，曾經係田。呢條村因爲係周氏族人聚居，所以叫周門。周門舊底亦叫荔灣西約、荔枝灣洲背，係荔溪鄉三約之一。周門村亦係舊荔枝灣故址、南漢御苑，約莫喺南宋咸淳年間開村，村祖係周觀達、周觀定兩兄弟，後人起咗周氏宗祠同議事廳。

周門村喺明清兩代隸屬南海縣金利司恩洲堡。中國民國時期，屬廣州市西禪區。1950年，西禪區併入長壽區，屬廣州市長壽區。1951年，屬廣州市西村區彩虹街。1952年9月，改屬西區，屬廣州市西區彩虹街。1960年5月，屬西區西村人民公社管理委員會；同年8月，西區改名荔灣區。1961年8月，撤社复街，屬荔灣區彩虹街。1985年10月，屬廣州市荔灣區彩虹街西園社區，直到而家。

古蹟
--

| 名 | 地址 | 現況 |
| --- | --- | --- |
| 北帝廟 | 周門大街26-30號 | 仲有 |
| 土地廟 | 周門一巷2號 | 無咗 |
| 呂祖廟 | 周門村口門樓右 | 無咗 |
| 社公廟 | 周門村口門樓左 | 無咗 |
| 周氏宗祠 | 周門村西北 | 無咗 |
| 荔灣周公祠 | 周門大街 | 無咗 |
|

交通
--

往日周門衹能夠行出去大馬路坐車，而今有小巴413路兜入周門。

街巷
--

* 周門路，東西向，東連荔灣路，西接周門街；
* 周門街，南北向，南連中山八路，北接周門路；
* 周門南路，南連中山八路，向北同周門街交接，又喺周門路口同周門北路交接；
* 周門北路，南連周門路，北接西華路。
* 周門西街，同周門街平行，喺周門街西邊。

睇埋
--

* 周門路
* 周門街

攷
-

1. 1 2  廣州市荔灣區地方誌編纂委員會辦公室 (2017). 〈周門村〉. 《廣東省自然村落歷史人文調查（荔灣區）》. p. 31-35.
**周藝強**係香港生意人，從事過玩具業，傳奇影業及娛樂集團負責人，因為同無綫電視之間嘅事蹟，得到香港人[邊個？ ]一啲關注。

事跡
--

### 2017年公開提出收購無線電視

喺2017年初，無線電視曾經公佈有意耗資大約42億元，以每股30.5元嘅價錢回購1.38億股公司股份，但突然間周藝強提出以每股35.075元嘅價錢收購TVB嘅29.9%股權（耗資約46億元），好似有意成為TVB嘅大股東。不過，電視廣播並唔接受呢個收購提議，佢哋認為對方冇足夠誠意，同埋質疑周藝強嘅傳奇影業及娛樂集團無資金嚟完成交易。TVB隨即反擊，宣布將回購股份嘅數目由原本嘅1.38億股調低至1.2億股，每股回購價由30.5港元大幅調高15%至35.075元，總代價維持喺42.09億元水平。有人認為TVB係為防止周藝強敵意收購。當時周藝強回應表示，佢哋收購TVB嘅股權並非敵意，同時指傳奇影業資金充足並有投資者參與交易。佢對於TVB當時打算用發債所得嘅資金回購股份而唔係擴展業務表示唔贊同，佢覺得對於小股東嚟講唔係一個理想方案，之後TLG同周藝強一方決定撤回收購嘅提議。

### 對無線電視作出公開批評、建議同埋舉報

自2022年起，佢因為組成「大台小股東大聯盟」批評無線電視各項企業管治問題，得到香港公眾一啲關注。

#### 關於「埋堆堆」嘅指控

其中一項指控，係關於OTT平台APP「埋堆堆」嘅控股權同合法性問題。

2023年4月佢收到中國廣電總局嘅官方回覆，證實「埋堆堆」APP嘅開發者同供應商「廣州埋堆堆科技有限公司」冇擁有《信息網絡傳播視聽節目許可證》，而且「埋堆堆」APP亦冇喺全國網絡視聽平台嘅信息管理系統度填報資料。周藝強認為呢個證明TVB同附屬公司TVBC同埋廣州埋堆堆科技喺冇獲得牌照嘅情況下，喺國內涉嫌非法經營OTT平台APP「埋堆堆」（網上影音平台）。佢估計呢個APP曾經利用TVB嘅節目版權招收過600多萬個付費會員，訂閱費涉及數以億計。佢話大聯盟決定以實名舉報嘅形式向內地同香港有關執法部門舉報呢個事，同時寫信俾特首李家超，希望特首能敦促有關部門調查呢個事。

#### 無線電視回應

無線電視回應傳媒嘅時候，堅定否認聯盟昨對公司同董事會嘅指控，話呢啲係誹謗。主席許濤指出公司一向重視股東意見，亦已經設立好完善嘅機制同渠道嚟收集意見。

參考來源
----

1. ↑  胡凱欣 (2023-05-31). 〈男子欲硬闖TVB股東大會警方到場 TVB聲明：與股東名冊上資料不符〉. 《香港01》 (香港中文). 喺2023-06-01搵到.
2. 1 2 3 4 5  BusinessFocus. 〈小股東大聯盟向特首告狀 指TVB非法經營埋堆堆 TVB反駁屬誹謗 股價仍跌6%〉. *BusinessFocus* (中文). 喺2023-06-01搵到.
3. ↑  張偉倫 (2023-05-31). 〈TVB主席許濤﹕希望盡快恢復派股息 料內地業務比重逐步增加〉. 《香港01》 (香港中文). 喺2023-06-01搵到.
**五蚊紙**（5元紙幣）係以前流通嘅香港銀紙之一，面值5港元。滙豐銀行、渣打銀行、有利銀行同埋香港中華匯理銀行都出過。

歷史
--

5蚊紙早喺19世紀中已經由當時3間主要發鈔銀行──香港上海滙理銀行（後來嘅滙豐銀行）、印度新金山中國滙理銀行（後來嘅渣打銀行）同埋印度倫頓中國三處匯理銀行（後來嘅有利銀行）出。而另一間規模較細嘅香港中華匯理銀行曾經喺1890年代出過5蚊紙。直到二次大戰以前，3間發鈔銀行嘅5蚊紙設計分別變咗幾次，尺寸、色水、風格一直都有唔同。

戰後，只剩低滙豐銀行同埋渣打銀行繼續出戰前款式嘅5蚊紙。佢哋都喺1959年改咗5蚊紙嘅設計，兩間發鈔銀行嘅銀紙除咗大幅縮細之外，尺寸亦都一樣。不過實際上，滙豐銀行嘅銀紙圖案設計變動唔大。而渣打銀行嘅5蚊紙繼續係綠色嘅。

1967年，渣打銀行改咗5蚊紙設計，改以黃色為主調。1970年，渣打再大幅更改銀紙設計，改以啡色為主調。

1976年，滙豐銀行同埋渣打銀行唔再出5蚊紙，改由香港政府出5蚊銀。

| * 睇
* 傾
* 改
香港貨幣 |
| --- |
| 流通銀紙 | 
* $10
* $20
* $50
* $100
* $150
* $500
* $1000

 |
| 流通銀仔 | 
* 10c
* 20c
* 50c
* $1
* $2
* $5
* $10

 |
| 已停用銀紙 | 
* 1c
* 5c
* 10c
* $1
* $5
* $25
* $200
* $300

 |
| 已停用銀仔 | 
* 1m
* 1c
* 5c

 |
從天后宮外嘅沙灘，向西望嘅貝澳泳灘。後面由左至右可以見倒大東山、二東山同埋蓮花山三座高山，圖嘅右面係潟湖出海口。
黃昏時分，貝澳泳灘嘅西邊。
日落時分，貝澳泳灘嘅西部。
挨晚，貝澳泳灘東邊。後面係芝麻灣半島。
貝澳泳灘
貝澳出土嘅六朝青釉六系陶罐。（收藏喺香港文物探知館）
**貝澳**，正名**杯澳**，古名**螺杯澳**，係香港大嶼山南岸一個嘅有人住嘅地方，俟住嶼南道。由老圍、新村、羅屋同埋鹹田等幾條村夾埋。喺歷史文獻之中，叫做**螺杯澳**或**螺盃澳**。

**貝澳泳灘**而家係康樂及文化事務署管理嘅泳灘，有更衣室、沖涼、露營同燒嘢食呢啲設施，泳季重會有救生員當值。

名
-

貝澳個地形好似個螺咁樣，所以佢亦叫做螺杯澳。螺盃澳個名早喺明朝萬曆（1573年 - 1620年）嗰時，喺郭棐嘅《粵大記》已經有記載。

史
-

貝澳發現過新石器時代嘅嘢，即係可能喺幾千年前，已經有新石器時代嘅人喺貝澳住。喺清朝世祖順治十八年（1661年），大嶼山居民因為遷界令而要搬走，復界之後（1669年）先陸續返返嚟住。

貝澳主要分為四條村，包括姓張嘅**老圍**同**鹹田**，同埋姓何嘅**新村**同**羅屋**。每條村都有宗祠同埋社壇，而且有風水林。老圍而家仍然有一邊石砌矮圍牆，用嚟阻擋水浸嗰時嘅洪水。貝澳村民以前一係耕田，再唔係就捉漁。喺河口嗰邊，有座清朝仁宗嘉慶四年（1799年）起嘅天后宮，間廟面對西南方，背山面海，裏頭重有一個銅鐘。喺天后宮附近有洪聖廟嘅遺址。

一九五六年到一九六三年，香港缺食水，香港政府起石壁水塘，開嶼南道、東涌道同大澳道，連貫各地。喺貝澳南部，連到分流嘅山水，全部截住，引去水塘。就係咁樣，搞到田地冇水灌溉。之後，耕田嘅村民唔耕，放晒啲水牛，另謀生計。而家村民大多數做渡假屋同士多生意。

地理
--

貝澳嘅地形
貝澳位於大嶼山東南面，喺大嶼山嘅南岸。貝澳東面係芝麻灣，南面係貝澳灣（係一個海灣），西面係長沙，北部係南大嶼郊野公園。貝澳係一個沙咀，幾條河由附近嘅山流入海，或者流入石壁水塘，其中一條河經過梅窩西南嘅山谷流入貝澳灣。海水同河水形成一個又鹹又淡嘅水嘅交界嘅地形同生態，海邊沖積成個螺形嘅海灘。

貝澳對外嘅海灣係貝澳灣。

介紹
--

### 海灘

貝澳海灘設有更衣室、廁所、淋浴、救生員，由康樂及文化事務署管理。海灘裏頭有士多，有賣游水用品、嘢食。因為海灘嘅水分別係嚟自海同埋河，貝澳海灘就喺鹹淡水交界。個海灘嘅水質，每年都會俾環境保護署評做良好（一級）或者 一般（二級），冬天就唔評級。

喺2008年6月26號至6月30號，康樂及文化事務署喺貝澳海灘做過防鯊網維修工程，個灘閂過一排。

因為貝灘海灘面向西南偏南。所以，喺貝澳可以清楚睇倒日落。

### 貝澳營地同燒烤場

貝澳營地入口
貝澳燒烤場
喺貝灣海灘入面設有一個公眾同埋免費嘅營地，全年開放畀人露營，由康樂及文化事務署管理。有 52 個露營位，每個營位用木欄間開，地面一般係沙。

貝灣海灘有個免費公眾嘅燒烤場地，畀市民燒嘢食。場地入面有幾十個爐，大部分嘅爐都喺露營位附近。

要露營要到管理處登記先，唔收錢，但係管理處唔提供露營或燒嘢食用具，自己帶嚟或者去鋪頭買。另外，康樂同文化事務署規定都唔可以帶狗入營地，不過，營地時不時都會有流浪狗出入。

### 交通

* 新大嶼山巴士：
	+ 1：大澳往返梅窩
	+ 3M：梅窩往返東涌
	+ 4：梅窩往返塘福
	+ A35：梅窩往返赤鱲角香港國際機場

參考
--

1. 1 2   互聯網檔案館嘅歸檔，歸檔日期2008年9月27號，. 地理探索 - 貝澳，喺2008年11月16號搵到。
2. ↑   互聯網檔案館嘅歸檔，歸檔日期2008年11月20號，. 地理日記
3. ↑   互聯網檔案館嘅歸檔，歸檔日期2008年11月13號，. 香港水務署 - 石壁水塘
4. ↑   Google地圖 - 貝澳地圖
5. ↑   互聯網檔案館嘅歸檔，歸檔日期2009年4月30號，. 香港政府新聞網 - 舂坎角貝澳泳灘水質轉好
6. ↑   互聯網檔案館嘅歸檔，歸檔日期2008年11月20號，. 環境保護署
7. ↑   兩泳灘防鯊網維修完成
8. ↑   Google地圖 - 貝澳衛星圖
9. ↑   互聯網檔案館嘅歸檔，歸檔日期2008年11月21號，. 康樂及文化事務署貝灣度假營
10. ↑   互聯網檔案館嘅歸檔，歸檔日期2008年10月24號，. 新大嶼山巴士1號路線
11. ↑   互聯網檔案館嘅歸檔，歸檔日期2008年11月3號，. 新大嶼山巴士3M號路線
12. ↑   互聯網檔案館嘅歸檔，歸檔日期2007年10月29號，. 新大嶼山巴士4號路線
13. ↑   互聯網檔案館嘅歸檔，歸檔日期2008年10月21號，. 新大嶼山巴士A35路線
**香港主流討論區**（**Nice To Fight**，**hkforumnet.com**，簡稱**N2F**、**NFHK**）係個綜合性論壇，喺2007年5月23號成立。最初幾個月，網站用**MEHK**做名。之後會員多咗，發展到討論廣泛，9月尾改名做香港網上論壇（NFHK）。2009年初，推行改革同改名**網樂社區**（N2F）。同年11月頭改返做香港網上論壇（N2F）。由於高層出現分歧，同年12月中再改名香港主流討論區（N2F）。

到而家，最高月份流量紀錄喺2009年7月有3824615（會員同非會員加埋）瀏覽。而家用嘅版本係Discuz! 7.0.0。

發展
--

香港主流討論區係由「海底的羽河」建立，佢（下稱「羽河」）之前有過三次開壇經驗，知道咗論壇嘅興衰嘅原因，佢最大能力係吸收會員，但由於幾次黑客入侵，頭幾個論壇都係中途而廢，但有羽河同大約廿個跟隨者。

之後羽河喺2007年5月落本租咗 server 空間，開咗 **hkforumnet.com**，論壇喺成立最初幾個月有咗雛形。暫時保留咗舊會員同之後用咗合併戰略，同其他六個論壇合併，論壇初期好繁盛。

再之後喺2007同2008年嘅幾次黑客入侵，令到重新發展，羽河冇放棄同跟隨者繼續發展到而家。2009年12月中高層出現分歧，不滿某個高層嘅發展策略。事後其中一方讓步，改名香港主流討論區來吸引客源。

參考
--

* 香港主流討論區（N2F）喺alexa網站嘅流量資料

拎
-

* 香港主流討論區 - N2F首頁
* 香港主流討論區 - N2F主頁
**周魴**（?—241年之前），字**子魚**，陽羨（家下江蘇宜興）人，吳嗰時嘅鄱陽太守。《三國志·吳書·周魴傳》係講佢嘅傳記。

周魴阿爸周賓係吳國諮議參軍，阿仔係「除三害」嗰個周處。

一生人
---

佢後生嗰陣勤學，後嚟畀地方推舉做孝廉，做寧國同懷安嘅縣長。錢唐大帥彭式等人聚集做賊，周魴做錢唐侯相嗰陣，一個月就斬殺咗彭式同佢嘅殘黨。黃武四年十二月（226年初），鄱陽郡嘅山民彭綺作亂，周魴畀孫權委任做鄱陽太守，同胡綜一齊平定佢同埋拉彭綺。

七年（228年），佢寫咗箋書七條詐降曹魏，話吳國可以攻破，親自剪自己嘅頭髮鴞大司馬曹休嘅信任，曹休佢性格唔多懷疑，中咗計，帶著十萬步騎去皖城接應，畀陸遜佢哋打潰，孫權喺石亭之戰戰勝之後，周魴加封裨將軍同埋關內侯。

之後賊帥董嗣搶豫章同臨川嘅財物，吾粲、唐咨帶領三千士兵攻佢幾個月都唔得。周魴表面就退兵，實質係用間諜搵策略殺咗董嗣，董嗣個細佬驚咗就去武昌投降陸遜。

佢喺鄱陽郡嗰度十三年（約238至241年之間）就走咗，歷史書話佢「賞善罰惡，恩威並行。」

攷
-

1. ↑  裴松之話臨川郡喺孫亮太平二年（257年）立嘅郡，當時冇臨川郡。

|  |  |
| --- | --- |
|  | 維基文庫有原文：
**:zh:三國志/卷60#周魴** |
**周蔭強**（Patrick Chau），華人資訊系統學者，曾經喺香港大學做咗超過20年，擔任過多個管理職位，包括商學院院長同經濟及工商管理學院副院長。

2010年，佢獲得中國教育部長江學者講座教授。去到2017年，佢加入寧波諾丁漢大學，去到2019年擔任科研副校長一職。

公職
--

* 自資學位界別競逐研究資助督導委員會委員

學術成就
----

佢曾經發表唔少文章被引用，喺2021－2022年擔任全球信息系統協會(AIS)會長，依家亦係管理學術期刊《資訊及管理》(Information and Management)嘅主編。

### 喺香港電腦學會嘅參與

香港電腦學會喺2007年對佢頒授資深會員資格（Fellow），佢喺2008年至2011年期間擔任副會長，2017年又再次任命做副會長。

政治立場
----

佢喺政治立場上係親中派但唔算積極參與。佢擔任香港電腦學會副會長期間，佢不時會同其他親中派人士出席親中派活動。

爭議
--

喺評論唔同期刊對投稿係咪公平嘅網站Scirev.org入面，有人批評佢作為學術期刊《資訊及管理》嘅主編，要令投稿人士等成15個月，而且最後基於一啲唔公平嘅評語而拒稿，期間總編亦無作出合理跟進。

參考
--

1. 1 2  〈澳門理工大學 - 普專兼擅 中西融通〉. *www.mpu.edu.mo*. 喺2022-08-12搵到.
2. ↑   自資學位界別競逐研究資助督導委員會〉">〈關於成員名單 > 自資學位界別競逐研究資助督導委員會〉. *www.ugc.edu.hk*. 喺2023-07-02搵到.
3. 1 2  〈宁波诺丁汉大学科研副校长周荫强教授当选全球信息系统协会主席 - 宁波诺丁汉大学〉. *www.nottingham.edu.cn*. 喺2022-08-12搵到.
4. ↑  〈慶祝中華人民共和國成立六十一週年國慶晚會-京港學術交流中心〉. *www.bhkaec.org.hk*. 喺2022-08-12搵到.
5. ↑  〈科技界精英歡賀國慶〉 (PDF). 《大公報》. 2010-09-16.`{{cite news}}`: CS1 maint: url-status (link)
6. ↑  "Reviews for "Information and Management" - Page 1 - SciRev". *scirev.org*. 喺2023-02-09搵到.
堅之玉照
**堅** （William Caine；1799年—1871年，全名音譯**威廉 堅**），係香港開埠官員。因爲香港草創之初，制度尚未完備，堅一身多職。計有軍官、裁判官、差役總長、監獄總長，亦係接手經歷司，亦一度做署理港督，歷時18年。香港島半山嘅堅道同堅巷，就以佢爲名。

堅當時係芸芸英人之中，最爲在港唐人悉知。

生平
--

堅1798年喺英倫出世，幼年帶去印度，喺軍隊大，初時負責執頭執尾。1859年退休去英國，1871年死。

職
-

堅入英軍，本來係第卌一團嘅人，卌一團係步兵團，期時駐印度一帶。佢職至今日叫嘅上尉。1833年10月27號，佢同派禮士（Richard Price）對掉，轉咗去廿六團。第廿六團，同係步兵團，亦名金馬倫（Cameronian），期時亦駐印度。喺鴉片戰爭之時，個團派咗去同大清打仗，而堅其時係一團之首，之後移到香港。

1839年，大英同大清開始鴉片戰爭。英軍佔領舟山。堅上任做，今日叫嘅首席裁判官（Chief Magistrate），有如大清縣長。

1841年1月26號，英國人按穿鼻草約登陸香港島之水坑口，當時大清同英國都未有確認，直至1842年《江寧條約》始定。之不過英國人照開埠，籌組政府，當時香港之首係義律，因爲堅喺有舟山經驗，識治理唐人，就係理想人選。堅答應留港上任。1841年4月30號，佢任爲香港政府首位裁判官，三年後，1844年，立香港差役。有犯人就要有監獄，佢立監獄，又係監獄之長。

1846年，堅升至經歷司，兼任核數司，成香港總督副手。一八五四年，就只做經歷司。一八五九年九月，堅離任，經歷司之位，由前港督爹核士之姨甥，麥接手。

軍隊方面，1851年11月11號，其軍階由今日叫嘅少校，升做今日叫嘅中校，半薪，仍然唔屬任何軍團。

堅長年留喺香港，比英廷任命嘅香港總督重要耐。除咗開埠之首，英國駐華商務大臣義律之外，亦事首幾任總督，計有砵甸乍、爹核士、般含、寶寧、羅士敏。1859年5月寶寧離任，不在港，堅就做署理香港總督，總理香港事宜，直至1859年9月，羅士敏接任港督。1859年9月28號，堅退休。

堅集司法同行政於一身，所以得罪佢無好結果。泰倫（William Tarrant）係當時香港公務員，其人正直，向上司舉報，堅嘅買辨，以堅之名貪污，結果無得做公務員。佢不服，搞《華友西報》，時時批評堅不是，到最後，喺堅退休離港前一日，爆佢大鑊。結果堅延遲離港告佢，賣起所有狀師，等佢自己出庭答辯，因而下囚同罰款。

註
-

1. ↑  香港文匯報：物有所值：中央警署（大館）往事 2004年11月3號
2. ↑  "William Caine".
3. ↑  "William CAINE [1799-1871] | Gwulo: Old Hong Kong". *gwulo.com*. 喺2018-10-05搵到.
4. ↑  "41st Regiment of Foot - Locations 1719-1881". 原著喺2001年11月24號歸檔. 喺2012年1月11號搵到.
5. ↑  "No. 19124". *The London Gazette*. 31 January 1834.
6. ↑  Captain Caine, the "Big Man" of Hong Kong
7. ↑  "No. 20709". *The London Gazette*. 26 February 1847.
8. ↑  Audit Commission: Directors of Audit to date
9. ↑  "No. 21262". *The London Gazette*. 11 November 1851.
10. ↑  "William Tarrant spent six months in Victoria Gaol for libelling William Caine who ironically was responsible for building the prison".`{{cite web}}`: CS1 maint: url-status (link)
|  |
| --- |
| **佛教黃鳳翎中學** |
|  |
| 校訓 | 明智顯悲 |
| 創校年份 | 1959年 |
| 榮譽校監 | 覺光法師 |
| 校監 | 永惺法師 |
| 校長 | 丘瑞昌 |
| 學生人數 | 約900人 |
| 老師人數 | 約50人 |
| 宗教 | 佛教 |
| 所屬團體 | 香港佛教聯合會 |
| 地址 | 香港銅鑼灣東院道11號 |
|
| 電話 | (852) 2577 9485 |
| 傳真 | (852) 2881 0148 |
| 電郵地址 | bwc-mail@hkedcity.net |
| 網址 |  |

**佛教黃鳳翎中學**（**Buddhist Wong Fung Ling College**） 係香港佛教聯合會主辦嘅第一間政府津貼中學。學校喺港島東院道 11 號 ，貼住佛教黃焯菴小學。

簡史
--

1956年蒙王學仁徵得黃鳳翎捐部份錢起學校，又得到羅文錦支持，得政府當局撥地、助款、核准為津貼中學。參加籌劃建校嘅人有覺光法師、陳靜濤、黃允畋、馮公夏、林楞真咁多位居士，搞咗三年終於起好，喺1959年9月正式上堂。經過多年籌劃，喺20世紀 80 年代政府就近撥地，由佛聯會畀錢擴建新校舍，喺1988年底落成啟用，令學校更加大，設備更加完善。

校舍
--

校舍佔地 4260 平方米，有 22 間課室、2 個禮堂、圖書館、籃球場、 跟黃焯菴小學共用嘅有蓋操場、天台操場同埋 19 個特別室 － 包括美術室、地理室、音樂室、多媒體室、電腦室、心理輔導室、銀樂隊管理室、物理、化學、生物以及綜合科學實驗室等等。

學校網頁
----

* 佛教黃鳳翎中學
污染主角化學式
**比利時全氟辛烷磺酸污染案**，比利時一污染案，亦屬醜聞。3M公司工廠，一九七六年到二〇〇二年間，排出全氟辛烷磺酸，污染空氣、泥土同河流，以致好大地方受污染。水流入到荷蘭，當地魚驗到好高濃度，兼且水至終會流入北海。工廠就近地方，人體血中含量，高過歐盟安全標準過百倍。全氟辛烷磺酸，大自然唔會分解，殘留泥土生物之間，對動物有害，歸入永久污染物，好難搞一隻嘢。至終要公司善後，包括挖走大量表土。或有刑事檢控。公司或要大額賠償畀各方。當地鷄蛋亦唔食得。

雖然工廠已唔生產全氟辛烷磺酸過十年，但同系種種含氟表面活性劑，仍有危害之嫌，當局勒令工廠停產。然而停產影響廣泛，影響唔少工業生產，包括晶片業。

件事一早就有人知，比利時政府中有人知，然而要到二〇二一年六月，因起要起環城公路，改動方案，隧道要經過間廠附近，驗到土驗受污染，官方難以冚住而爆咗出來。條路一直好多人反對，搞咗好多年都未成，污染醜聞引起公眾嘩然。

攷
-

1. 1 2 3  "3M's 'Forever Chemicals' Crisis Has Come to Europe".
2. ↑  "3M PFAS production shut down in Belgium by environmental regulators".
3. ↑  〈積電也逃不掉? 一個環保新規範，敲響全球半導體警鐘〉.
4. ↑  "Revealed: Flemish government knew about PFOS problem in 2017".

座標: 51°13′59″N 4°20′04″E﻿ / ﻿51.23319°N 4.33435°E﻿ / 51.23319; 4.33435
楊修
**楊修**（粵拼：joeng4 sau1，175年—219年），字**德祖**，弘農華陰（即依家陝西華陰東）人，出身高門士族，係東漢末年丞相曹操嘅主簿。

生平
--

楊修出身於弘農楊氏，係袁術外甥，太尉楊彪個仔。

建安時期獲舉孝廉，曾經出任郎中，之後升任曹操嘅主簿。當時曹操軍事繁忙，楊修幫佢處理負責內外嘅事，都符合曹操嘅心意；《世說新語‧捷悟篇》就話楊修好醒目，佢分別解出闊門事件（曹操將「活」字寫落個門到，嫌道門太闊）、一合酥事件（曹操寫「合」一隻字落個盒到，想將合酥分畀大家食）、「絕妙好辭」（一日楊同曹經過曹娥碑，將上面嘅八字謎解出成絕妙好辭）同埋竹椑楯事件（曹操想將剩底嘅竹片做成竹椑楯），連曹操都讚過佢嘅才華。

可能因為咁，陳王曹植因而想巴結佢。開頭兩人關係非常好，但其後因為楊修作答十幾條答教，令到佢對答如流，呢件事無耐就穿煲、畀曹操知道。曹操認為楊修一個外人竟然介入自己屋企嘅事，極之嬲，開始想殺咗楊修。

楊修才華橫溢，生前作有賦、頌、碑、讚、詩、哀辭、表、記、書合共十五篇，其中代表作有《節遊賦》、《神女賦》、《孔雀賦》。

### 死

內文：楊修之死
據《三國演義》嘅講法，楊修因為太過聰明，令曹操產生妒忌，想考佢嘅事件，一次又一次噉俾楊修解開，搞到曹操好嬲，早就有殺咗佢嘅諗頭。響漢中之戰入面，楊修跟隨出征，由暗號「雞肋」入面估到曹操有意退兵，於是就叫隨行軍士收拾行裝，準備歸程。曹操瞓唔著於是就夜巡營寨，見到咁嘅情況就嚇親，得知係楊修搞嘅鬼，非常嬲，所以就以「亂軍心」殺咗楊修。

但係據《三國志·魏志·陳思王植傳》、《後漢書·楊震傳附玄孫修傳》、《魏略》同埋《續漢書》，就話雞肋一事雖然的確係真實存在，響219年嘅夏天曹操真係有退過兵、當時亦正值漢中之戰，但雞肋一事並唔係佢死嘅真正原因：真正原因係219年嘅秋天，楊修響飲醉酒之後無端端自己走入司馬門 （即王宮 ）、仲要亂咁指控宗室將軍曹彰 ，因而畀曹操以「前後漏泄言教，交關諸侯」斬頭。楊修響死前講過一句：「我固自以死之晚也。」呢句說話證實連楊修本人都知自己瀨咗嘢（似係暗示曹植），並唔係好似《三國演義》所講嘅連自己得罪曹操都唔知。

雖然《三國演義》嘅講法最廣為人知，但由於《三國演義》始終係小說，加上唔少內容亦畀人證實過係同史實不符，所以「楊修死於雞助一事」真實性存疑，《三國志》嘅版本更加接近楊修死嘅真正原因。不過可以確定嘅係，楊修雖然好叻仔、但高調嘅作風早就得罪曹操，最終響219年畀曹操殺咗，終年45歲。

屋企
--

楊修個仔楊嚻響泰始年間曾經出任典軍將軍，早死。個孫楊准，又叫楊淮，晉惠帝後期曾經出任冀州刺史。
**賀陽宮**（日文：かやのみや）係日本舊時一個宮家，原先係朝彥親王嘅宮家，後嚟由邦憲王繼承。1947年響駐日盟軍總司令指示下，賀陽宮最後一任當主恆憲王皇籍脫離，降為平民。現任當主係賀陽正憲。

歷史
--

大約響1864年，朝彥親王由中川宮改為起賀陽宮，但係佢響1875年又另起宮家久邇宮，所以賀陽宮需要人繼承。原先，身為大仔嘅邦憲王係絕對可以繼承久邇宮，但係最後佢決定將久邇宮讓畀細佬邦彥王，自己就響1900年就任賀陽宮當主一位。

響1909年，邦憲王過身，由大仔恆憲王接任當主一位。1947年響駐日盟軍總司令指示下，恆憲王皇籍脫離，降為平民。之後賀陽宮改為賀陽家。

由於大仔邦壽王冇仔女，於是佢死後就由恆憲王二仔治憲王繼承賀陽家當主一位。2011年，治憲王過身，又冇仔女，而老三章憲王又早死，所以就傳咗畀章憲王個仔賀陽正憲。而正憲就做到依家。

歷任當主
----

### 賀陽宮

* 第一代：賀陽宮邦憲王
* 第二代（末代）：賀陽宮恆憲王

### 賀陽家

* 第一代：賀陽恆憲（即賀陽宮恆憲王）
* 第二代：賀陽邦壽（即邦壽王）
* 第三代：賀陽治憲（即治憲王）
* 第四代（現任）：賀陽正憲

| * 睇
* 傾
* 改
 日本宮家  |
| --- |
| 鐮倉幕府時代 | 岩倉宮 - 四辻宮 - 早田宮 - 六條宮 |  |
| 室町幕府時代 | 常盤井宮 - 木寺宮 - 花町宮 - 土御門宮 - 五辻宮 - 小倉宮 - 玉川宮 - 護聖院宮 |
| 江戶幕府時代 | 聖護院宮 - 中川宮 |
| 1947年前 | 伏見宮 - 久邇宮 - 賀陽宮 - 山階宮 - 北白川宮 - 梨本宮 - 閑院宮 - 朝香宮 - 東伏見宮 - 東久邇宮 - 竹田宮 - （四世襲親王家：伏見宮 - 閑院宮 - 桂宮 - 有栖川宮 - 前身：常磐井宮 - 京極宮 - 八條宮） - （一早已經絕家：小松宮 - 華頂宮） |
| 1947年後 | 秩父宮 - 高松宮 - 桂宮 - 三笠宮（ - 寬仁親王家） - 常陸宮 - 秋篠宮 - 高圓宮 |
| 現存嘅四大宮家 | 秋篠宮 - 常陸宮 - 三笠宮 - 高圓宮 |